Aerodrom u Podgorici je, uz Tivat, planiran za davanje u koncesiju\nOd kada je Vlada početkom avgusta obznanila da će crnogorski aerodromi po koncesionom modelu biti ponuđeni u dugoročan zakup, na političko-ekonomskoj sceni Crne Gore traje rasprava između pristalica i protivnika ovakvog modela valorizacije crnogorskih vazdušnih luka. Nacrt koncesionog akta za aerodrome na period od 25 do 30 godina, koji je sa nacrtom ugovora na javnoj raspravi do 10. septembra, izazvao je, bar za sada, disonantne tonove i u crnogorskoj vladajućoj koaliciji. Obrazlažući zašto se Vlada odlučila na takav potez za aerodrome u Tivtu i Podgorici, premijer Duško Marković je između ostalog kazao da je to „neophodno“ i svoje tvrdnje ovako obrazložio:\n„Jer su sada crnogorski aerodromi jedno usko grlo za ubrzani rast u turizmu. I ne samo u turizmu, nego u cijeloj ekonomiji. Dakle, mi ne valorizujemo aerodrome samo zbog turizma nego i zbog potreba cijele crnogorske ekonomije“, pojasnio je predsjednik Vlade.\nMeđutim, oponenti namjeri Vlade pored ekonomskih analitičara, sjede u prvom redu i u samoj Vladi. To je manja članica vladajuće koalicije Socijldemokrate (SD) Ivana Brajovića, partija koja je nastala rascjepom Socijaldemokratske partije (SDP) Ranka Krivokapića . Na poslednju izjavu Markovića da su aerodromi „usko grlo“, ta se partija oglasila oštrim saopštenjem. Portparol SD-a Stefan Šušter za Radio Slobodna Evropa objasnio je zašto ne stoji takva tvrdnja Markovića.\n„Iz prostog razloga što su 'Aerodromi Crne Gore' jedno od najuspješnijih preduzeća u našoj državi. Oni postižu rekordne rezultate po nizu pitanja, mjereni brojem putnika i nivom bruto dobiti. Ta dobit je samo u prethodnoj godini, uz sve povoljnosti koje su date Montenegro Arilinesu, iznosila preko pet miliona eura“, kazao je Šušter.\nSa Vladinim prijedlogom, davanja aerodroma po koncesionom modelu, kao najboljim rješenjem da aerodromi ostanu u državnom vlasništvu, a da bolje doprinose domaćoj ekonomiji saglasan je i ministar saobraćaja, iz redova druge članice vladajuće koalicije Bošnjačke stranke (BS), Osman Nurković.\n„Ono što je trenutno stanje na aerodromima i što su potrebe građana i Crne Gore, ne zadovoljava, i mislimo da mnogo bolje može da se taj potencijal države valorizuje, a to možemo da uradimo na taj način, što ćemo najvjerovatnije ići sa pozivom za dodjelu koncesija nekom od kredibilnih, iskusnih, već dokaznih na tom svjetskom tržištu“, kazao je ranije Nurković za televiziju „Vijesti“.\nUz argument uspješnog poslovanja, manja članica vladajuće koalicije SD kao razloge protiv navode i da model koncesija limitira razvoj aerodroma, ne štiti prava radnika i da će vjerovatno dovesti do gašenja nacionalne avio kompanije Montenegro Arilinesa. Stefan Šušter objašnjava jedno od mogućih rješenja za bolju valorizaciju:\n„Analiza koju mi vršimo pokazala je da Aerodromi Crne Gore mogu sami da uzmu kredit i da investiraju preko 100 miliona eura na oba aerodroma i da u narednih 25 godina ostvare neto profit koji bi se kretao od 400 miliona do preko milijardu eura“, kaže Šušter.\nIz te partije, čiji kadar inače upravlja JP „Aerodromi Crne Gore“ nezadovoljni odlukom Vlade Duška Markovića, od Skupštine su zatražili da prilikom odluke bude na „visini zadatka“.\nPoziv SD-a otvara pitanje da li su različite ekonomske vizije tačka sporenja na liniji premijer Marković - predsjednik Skupštine Ivan Brajović ili s obzirom da je to državno preduzeće kod dijela javnosti prepoznato kao mjesto za zapošljavanje partijskog kadra, su razlozi i partijsko- političke prirode?\nZapošljavanje partijskog kadra: Aleksandar Damjanović\n„To je jedan od problema 'Aerodroma Crne Gore' kao strateški važnog resursa“, kaže u odgovoru na pitanje RSE ekonomski analitičar i nezavisni poslanik Aleksandar Damjanović.\n„Političko rukovođenje u Aerodromima je nešto što se dešava poslednjih petnaestak godina u Crnoj Gori jer je to preduzeće prepoznato kao politički plijen uvijek manjeg partnera u vlasti. I mišljenja sam da se taj problem ne mora rješavati tako što će se prekidati na način da se daju pod koncesiju već se može dobiti mnogo kvalitetniji menadžment. Svakako sopstvenim resursima i ulaganjima mogu se ispuniti svi oni planovi za proširenje kapaciteta i povećani promet“, kaže Damjanović.\nDavanje koncesije na aerodrome je model već viđen u regionu, koji je krenuo od aerodroma u Tirani, Zagrebu i Skoplju a poslednji ugovor takve vrste potpisan je ovog proljeća za aerodrom „Nikola Tesla“ u Beogradu.\nMeđutim, Aleksandar Damjanović smatra da umjesto koncesija za aerodrome postoje bolja rješenja.\n„Dovođenje iskusnog upravljačko-menadžerske strukture po mogućnosti i iz inostranstva, uz punu kadrovsku depolitizaciju dugoročno je mnogo bolje rješenje “, kaže Damjanović. On podsjeća da Vlada ponuđenim modelom nije javnosti dala brojne odgovore, poput onog da li će dug nacionalnog avio prevoznika biti prebačen ovim modelom na teret svih građana, a koncesionar oslobođen.\n„Negdje sam mišljenja da ovaj Vladin model isključivo služi da se jednokratno napuni budžet Crne Gore i da se ta sredstva potroše po nekim drugim političkim kriterijumima, a da se problemi u Aerodromima ne rješavaju već samo odlažu.“\nPored ovih već aktualizovanih kritika na račun Vladinog modela i zaposleni na aerodromima u Tivtu i Podgorici izrazili su zabrinutost i zatražili potpisivanje kolektivnog ugovora. A mediji prenose i da je kompanija Dean Capital Strategies GmbH, koju je crnogorsko Ministarstvo saobraćaja i pomorstva angažovalo da uradi ekonomsku analizu za valorizaciju Aerodroma, ima spornu poslovnu istoriju i problematičnu relevatnost. „Vijesti“ pišu da ta kompanija „ima jednog zaposlenog, akumulirane gubitke, negativan kapital.“ Potvrdu ili dematij ovih medijskih navoda RSE nije mogao dobiti u Vladi Crne Gore ni u resornom ministarstvu na čijem je čelu ministar Osman Nurković.


Bajden: Finska i Švedska donele istorijsku odluku, obuzdaćemo svaku agresiju na njih - 18.05.2022, Sputnik Srbija\nBajden: Finska i Švedska donele istorijsku odluku, obuzdaćemo svaku agresiju na njih\nVašington pozdravlja istorijske zahteve Finske i Švedske za članstvo u NATO-u i suprotstavljaće se bilo kojoj agresiji na te skandinavske zemlje, izjavio je... 18.05.2022, Sputnik Srbija\nPrema njegovim rečima, Švedska i Finska su donele važnu odluku i učinile su to nakon „detaljnih i sveobuhvatnih demokratskih procesa u svoj zemlji“.„Pridružujući se NATO-u, one jačaju našu saradnju u oblasti odbrane i pružiće doprinos Alijansi“, ocenio je Bajden, dodajući da su obe skandinavske zemlje „stari i pouzdani partneri SAD“-.Istovremeno, američki lider je saopštio da će Vašington, zajedno sa saveznicima, nastaviti aktivno da izvodi vežbe i da održava snažno prisustvo u regionu Baltičkog mora.Ambasadori Švedske i Finske predali su jutros generalnom sekretaru NATO-a Jensu Stoltenbergu zahteve za stupanje u Alijansu. Međutim, Turska je blokirala početak pregovora o pristupanju Finske i Švedske u NATO, javio je DPA, pozivajući se na izvore u organizaciji.Podsetimo, Finska i Švedska razmatraju mogućnost da odustanu od višegodišnje neutralnosti i da stupe u NATO zbog ruske specijalne vojne operacije u Ukrajini. Generalni sekretar NATO-a Jens Stoltenberg je rekao da će NATO rado videti Finsku i Švedsku u svojim redovima i da će im omogućiti brzo stupanje u savez.Ministarstvo spoljnih poslova Rusije saopštilo je ranije da će Moskva morati da preduzme uzvratne mere, kako vojno-tehničke, tako i drugog karaktera kako bi nivelisala pretnje njenoj nacionalnoj bezbednosti u slučaju ulaska Finske u sastav Severnoatlantske alijanse.\nsvet, sad, finska, švedska, nato, džozef bajden\n© AP Photo / Evan VucciDžozef Bajden\nVašington pozdravlja istorijske zahteve Finske i Švedske za članstvo u NATO-u i suprotstavljaće se bilo kojoj agresiji na te skandinavske zemlje, izjavio je američki predsednik Džozef Bajden.\n„Srdačno pozdravljam i odlučno podržavam istorijske zahteve Finske i Švedske za članstvu u NATO-u. Nestrpljivo čekam saradnju sa američkim Kongresom i našim saveznicima iz Alijanse kako bismo što pre doveli te dve zemlje u najjači u istoriji odbrambeni savez“, poručio je predsednik Amerike.\nPrema njegovim rečima, Švedska i Finska su donele važnu odluku i učinile su to nakon „detaljnih i sveobuhvatnih demokratskih procesa u svoj zemlji“.\n„Pridružujući se NATO-u, one jačaju našu saradnju u oblasti odbrane i pružiće doprinos Alijansi“, ocenio je Bajden, dodajući da su obe skandinavske zemlje „stari i pouzdani partneri SAD“-.\nIstovremeno, američki lider je saopštio da će Vašington, zajedno sa saveznicima, nastaviti aktivno da izvodi vežbe i da održava snažno prisustvo u regionu Baltičkog mora.\n„Dok su njihovi zahtevi za stupanje u NATO na razmatranju, Sjedinjene Američke Države će sarađivati sa Finskom i Švedskom i ostati na oprezu u pogledu svih pretnji našoj zajedničkoj bezbednosti, a takođe će obuzdavati i suprotstavljati se svakoj agresiji ili pretnji agresijom“, naglasio je Bajden.\nAmbasadori Švedske i Finske predali su jutros generalnom sekretaru NATO-a Jensu Stoltenbergu zahteve za stupanje u Alijansu. Međutim, Turska je blokirala početak pregovora o pristupanju Finske i Švedske u NATO, javio je DPA, pozivajući se na izvore u organizaciji.\nPodsetimo, Finska i Švedska razmatraju mogućnost da odustanu od višegodišnje neutralnosti i da stupe u NATO zbog ruske specijalne vojne operacije u Ukrajini. Generalni sekretar NATO-a Jens Stoltenberg je rekao da će NATO rado videti Finsku i Švedsku u svojim redovima i da će im omogućiti brzo stupanje u savez.\nMinistarstvo spoljnih poslova Rusije saopštilo je ranije da će Moskva morati da preduzme uzvratne mere, kako vojno-tehničke, tako i drugog karaktera kako bi nivelisala pretnje njenoj nacionalnoj bezbednosti u slučaju ulaska Finske u sastav Severnoatlantske alijanse.\nZaharova: Amerika, gurajući Finsku i Švedsku u NATO, Rusiji daje odrešene ruke\n17 Maj, 15:20


Fondacija 'Hastor' - Potpisani ugovori za još 145 stipendija\n09.10.2019 / 13:46 Obrazovanje - Sarajevo\nDirektor Fondacije "Hastor" Seid Fijuljanin danas je potpisao ugovore sa 153 stipendista - srednjoškolca i osnovca sa područja Kantona Sarajevo.\nFijuljannin je podsjetio da je Fondaciju "Hastor" osnovao 2006. godine Nijaz Hastor, vlasnik ASA Prevent grupacije, s ciljem da promijeni živote još većem broju porodica, a posebno živote mladih ljudi. Fondacija je prerasla u najveću fondaciju u BiH i regionu.\n- Volontiranjem, mentorisanjem, naših stipendista želimo da stvorimo lidere u njihovim lokalnim zajednicama, ali i da ih naučimo empatiji, kako da pomažu drugima, onako kako je neko njima pomogao kada je njima pomoć bila potrebna, tako i mi od njih to očekujemo jednoga dana. Vjerujem da na taj način gradimo bolje društvo i bolji svijet u kome živimo – naglasio je Fijuljanin.\nStudentica Fakulteta kriminalističkih nauka Adelisa Puljarga iz Gornjeg Vakufa je stipendista Fondacije "Hastor" već devet godina i kaže da je počastvovana što pripada porodici stipendista Fondacije koja nesebično pomaže i finansijski i pruža moralnu podršku.\n- Novac koji svakoga mjeseca dobijamo od stipendije itekako nam je važan, ali mene posebno ispunjava volontiranje, jer pomažemo drugima, razvijamo empatiju, učimo se odgovornosti – kazala je ona.\nU novembru će biti potpisani ugovori o stipendiranju 400 studenata i time će, za ovu školsku/akademsku godinu, biti završeno stipendiranje za ukupno 2.057 stipendista Fondacije "Hastor".\nTrivić: Učešće RS-a kao nezavisnog obrazovnog sistema u PISA testiranju 2024.


19. "Etno glas" u Pančevu - Radio televizija Pančevo\n19. “Etno glas” u Pančevu\n11. novembra 2019. 11. novembra 2019. 0684\nSusret izvornih pevačkih grupa – manifestacija “Etno glas”, koja se organizuje u okviru proslave Dana grada, devetnesti put okupila je ljubitelje ove vrste muzike. Pančevci su od 7. do 10. novembra mogli da uživaju u bogatom kulturno – umetničkom programu. Osim izvođača iz naše zemlje deo svoje kulture predstavili su i gosti iz Slovenije.\nU okviru proslave Dana grada devetnesti put održana je manifestacija “Etno glas”. Pored susreta izvornih pevačkih grupa predstaviljeno je i kulturno nasleđe Srbije i čovečanstva “Pevanjm uz gusle”. Dr Danka Lajić-Mihajlović, etnomuzikolog je u okviru manifestacije istakla važnost ovakvih događaja i navela da je “Pevanje uz gusle” uvršćeno u UNESCO-vu listu nematerijalnog kulturnog nasleđa čovečanstva\nManifestacija “Etno glas” otvorena je 7. novembra izložbom “Tkanice” uz zbirke KUD “Stanko Paunović” NIS-RNP u holu uprave grada. Dejan Trifunović umetnički direktor ovog KUD-a rekao je da važnost ovakvih manifestacija leži u očuvanju kulturno-umetničkog nasleđa naše zemlje. Naveo je i da bi trebalo podstaći mlade da neguju tradiciju kako ne bi zaboravili svoje korene.\nNa kraju ovogodišnjeg 19. po redu “Etno glasa” pored izvođača iz naše zemlje predstavili su se i gosti iz Slovenije spletom narodnih pesama ove zemlje.\nMurinjo dobio fudbalski teren u Srbiji, Matić odigrao ključnu ulogu\nPo protokolu govoriće Hrizostom, Vučić, Lukić i Dodik\nDo ponoći rok za predaju izbornih lista


jubilej – KRUŠEVAC.LINK\nOvde si trenutno: Home / jubilej\nU bioskopu “Кruševac“ obeležen je značajan jubilej kruševačkog Кulturnog centra – 26 godina rada i postojanja. Dve ipo decenije ova ustanova u kulturi radi na promovisanju ove važne oblasti društvenog života. Кroz 10.000 programa, prikazani su brojni sadržaji u cilju obogaćivanja i oplemenjivanja duhovnih potreba kruševačke publike, kao i edukacije mladih. U pozdravnoj reči povodom […]\nObeležen jubilej – 40 godina rada Sportskog centra Kruševac\nSinoć je u Kruševačkom pozorištu održana svečana akademija povodom 40 godina postojanja i rada Ustanove “Sportski centar Kruševac”. Direktor Ustanove Dragan Lazić pozdravivši prisutne, izneo je planove rada Ustanove u narednom periodu. “Velikim radom tokom ovih 40 godina, naš Sportski centar je postao prepoznatljiv u celoj Srbiji, a i šire. Imamo opšte uslove za vrhunske […]


Stanković upozorava: Prošli put smo kiksnuli, tako da...\nNaslovna Fudbal Domaći fudbal Stanković upozorava: Prošli put smo kiksnuli, tako da…\nNakon velike pobede nad Gentom u Ligi Evrope, fudbaleri Crvene zvezde vraćaju se obavezama u domaćem šampionatu.\nIgrači Zvezde dočekuju ekipu Rada na svom terenu u nedelju od 19 časova, a očekivanja pred duel 16. kola Super lige Srbije izneo je šef stručnog štaba Dejan Stanković.\n-U ovom trenutku još uvek nismo sigurni da li će neko od igrača koji nisu putovali u Belgiju biti spreman za meč protiv Rada. Kada su Katai i Kanga u pitanju sigurno da nećemo rizikovati, Sanogo se polako vraća. Što se tiče Rodića čekamo ponovno testiranje, još uvek nismo sigurni da je Gobeljić maksimalno spreman, ukoliko budemo videli bilo kakav problem u naredna 24 sata ni sa njim takođe nećemo rizikovati – rekao je Stanković na samom početku.\nNaravno, jedna od tema bio je i naporan ritam utakmica, s obzirom na to da crveno-beli igraju na tri fronta.\n-Fizički smo se dosta potrošili u Belgiji, uz to postoji i emotivno i psihološko pražnjenje. Imali smo kiks protiv Javora u jednoj sličnoj situaciji, tako da znamo šta nam je činiti. Pristup je veoma bitan, na tome svakodnevno radimo, jer kada je pristup pravi onda će i rezultat doći. U nekim situacijama igra ne može da bude briljantna posle ovakvog ritma, ali je bitan rezultat, razmišljamo samo o osvajanju nova tri boda.\nSamo nekoliko dana ranije fudbaleri Crvene zvezde su stigli do velike pobede, ali Stanković ističe da moraju da idu korak po korak.\n-Ne želim da postavljam cilj kojim ćemo biti zadovoljni, želim da sve ostavimo otvoreno i vidimo dokle možemo da stignemo. Momcima sam posle utakmice rekao da je sa radom i ovakvim pristupom sve moguće – rekao je šef stručnog štaba Dejan Stanković i dodao:\nOno što je obradovalo mnoge ljubitelje fudbala jeste i bolji koeficijent koji je veoma bitan za evropske kvalifikacije naredne sezone.\n-Polako se približavamo brojevima i koeficijentima koji su nam potrebi za sledeću godinu. Crvena zvezda je uradila fenomenalan posao za srpski fudbal, težićemo da nastavimo tako i učinimo sve što je moguće kako bismo sledeće godine bili u još povlašćenijem položaju nego što je to bio slučaj ove sezone.\nJesenji deo sezone bliži se kraju, a šef stručnog štaba Dejan Stanković uverava da će naš klub spremno dočekati početak prelaznog roka.\nStanković ne podleže euforiji (Foto: Pedja Milosavljevic/Starsport)\nZa kraj, Stanković je poručio da je ponosan zbog tri vezane pobede u Evropi.\n-Svako ko dođe u Crvenu zvezdu, da li kao funkcioner, igrač ili trener sanja da ostavi trag i da ispiše istoriju. Ja se nalazim na početku, ali sam Zvezdino dete i činjenica da ispisujemo istoriju puno znači kako meni, tako i mojim momcima. Ostaviti trag u klubu je mnogo lepo i izuzetno mi je drago pre svega zbog igrača, navijača Crvene zvezde, a onda i mog stručnog štaba, bez njih ništa ne bi bilo isto – istakao je šef stručnog štaba Dejan Stanković.\nPrethodni tekstPojačao se rival crno-belih\nSledeći tekstKo je mentalno jači? Marej bira Nadala\nNidza007 29 novembra, 2020 At 02:22\nZvezda ce pobediti Rad, ako nista drugo bar minimalnim rezultatom\nDI MARIA 28 novembra, 2020 At 16:23\nTreba uspeti odrzati formu u ovako teškom rasporedu ,doduse zvezdi to sa sada ide odlicno\nSaritos 28 novembra, 2020 At 19:36\nDa ih ne ureknemo😂Samo napred!\nKlon 28 novembra, 2020 At 15:06\nNeka im je sa srecom,bice ovo dug vikend a nisu imali lufta za odmor\nRade Jokić - 29 decembra, 2019 0\nNikola Jokić predvodio je Denver do pobede nad Memfisom u velikom stilu: ostvario je tripl-dabl, uz lični rekord u poenima u prvoj četvrtini! Nagetsi su...\nRUSI NAŠLI REŠENJE Poznat datum mogućeg nastavka prvenstva


Portparol Fife Valter de Gregorio rekao je na konferenciji za novinare da neće biti ponovnog glasanja o domaćinima Svetskog fudbalskog kupa 2018. i 2022. godine, kada bi ovo takmičenje trebalo bi bude održano u Rusiji, odnosno Kataru.\nDe Gregorio je rekao da predsednik Fife Sep Blater nije obuhvaćen istragom vlasti Švajcarske i SAD i da će kongres svetske kuće fudbala biti održan ove sedmice, kako je i planirano.\nHapšenja zvaničnika Fife neće uticati na organizovanje Svetskog fudbalskog kupa 2018. godine u Rusiji, izjavio je generalni sekretar Fudbalskog saveza Rusije Anatolij Vorobjov.\nOn je rekao da će sadašnji predsednik Fife Sep Blater verovatno biti izabran peti put za obavljanje iste funkcije, uprkos hapšenjima u Cirihu.\nŠvajcarske vlasti saopštile su ranije da su pokrenule krivični proces protiv nekoliko pojedinaca osumnjičenih za zlouporebu i pranje novca u vezi sa izborom domaćina Svetskog fudbalskog kupa 2018. i 2022. godine.\nSedam zvaničnika svetske kuće fudbala uhapšeno je jutros u akciji švajcarske policije u Cirihu.\nMeđu uhapšenima su i potpredsednici FIFA Džefri Veb i Euhenio Figerado, preneo je Njujork tajms. Na listi su još Džek Voriner, Hulio Roča, Kostas Takas, Rafael Eskivel, Hose Marija Marin i Nikolas Leos.\nU toku je ispitivanje deset lica koja su učestvovala u procesu glasanja za domaćine takmičenja 2018. i 2022. godine, ali ni protiv koga nije podignuta optužnica.\nVlasti SAD optužile su devet visokih fudbalskih zvaničnika Fife i pet sportskih marketinških zvaničnika za reketiranje, novčanu prevaru i pranje novca u poslednjih 20 godina.\nOptužnica u 47 tačaka otpečaćena je u Njujorku, preneo je "Gardijan".\nU dokumentu se navodi da su američki i južnoamerički sportski marketinški zvaničnici sistematski plaćali mito veći od 150 miliona dolara i dodatke da bi dobili unosna medijska i marketinška prava na međunarodne fudbalske turnire.\nOčekuje se da će sedmorica uhapšenih zvaničnika biti izručeni iz Švajcarske u Ameriku.


Izglasane promene turskog ustava\nEvropska Unija je apelovala na Tursku da sprovede reforme usvojene na jučerašnjem nacionalnom referendumu što je moguće transparentnije. Najavljene reforme trebalo bi da usklade Ustav napisan pre 30 godina sa evropskim normama.\nJučerašnji referendum je održan na dan kada je 1980. izvršen vojni puč u Turskoj, posle kojeg su uvedene određene ustavne promene. Najkontroverzniji amandmani odnose se na status Ustavnog suda i Vrhovnog saveta sudija i tužilaca. Prema novim ustavnim promenama, parlament dobija veća ovlašćenja u postavljanju sudija i tužilaca.\nDruga odredba ukida imunitet za vojne lidere odgovorne za pomenuti puč 1980. Neki analitičari ističu da referendum odražava visok stepen popularnosti premijera Erdogana i način na koji on upravlja zemljom.\nU međuvremenu, pregovori sa Ankarom o prijemu u evropski blok nisu mnogo napredovali otkako su pokrenuti 2005. delimično i zbog toga što su se Francuska i Nemačka protivile učlanjenju Turske


SAVJESNOST JE MOJA VRLINA - Druga osnovna škola\nSAVJESNOST JE MOJA VRLINA\nDatum objave: 26.11.20 Objavio: Rialda Bibuljica\n„Savjesnost je moja vrlina“\nTokom mjeseca oktobra upoznati ste sa učešćem naše škole u realizaciji projekta PH International pod nazivom „Socijalizacija s pravom“. Tokom mjeseca novembra pristupili smo realizaciji projekta u vidu prezentacija za učenike razredne i predmetne nastave. Prezentirani materijal vezan je za odgovorno ponašanje svakog pojedina koje bi za cilj imalo stvaranje sigurnijeg i ljepšeg okruženja za sve nas. Učenici razredne nastave upoznati su sa pravilima koja valja poštovati da bismo se lijepo i pristojno ponašali, ali i da bismo bili sigurni od virusa koji nam trenutno stvara probleme – COVID 19.\nUčenicima predmetne nastave prezentiran je materijal koji ih informira o opasnostima koje vrebaju u društvu sklonom nasilju i delinkvenciji, pa su također upoznati kako reagirati u situacijama nasilja ili kršenja zakona. Cilj projekta je bio razviti svijest i savjest svakog pojedinca da je potrebno reagirati i u situacijama kada se nasilje ne događa nekome nama bliskom, jer svaki pojedinac je važan i nasilje nikada nije opravdano! Uz to, poštivanje pravila kojima se sprječava širenje virusa COVID 19 također spada u odgovorno ponašanje, pa su učenicima u sklopu realizacije projekta obezbijeđenevišekratne zaštitne maske sa porukom“Savjesnost je moja vrlina“,za sve učenike od drugog do devetog razreda.\nNadamo se da će realizacija ovog i sličnih projekata doprinijeti stvaranju zdravijeg, sigurnijeg i ljepšeg okruženja i društva u cjelini.


10/11/2018 - podunavlje.info\nSMEDEREVO, 10. novembar 2018 – N.T. (48) iz Smedereva uhapšen je pod sumnjom da je petnaestogodišnju J.P. silovao, i to u nekoliko navrata tokom jula i avgusta ove godine. On se sumnjiči i da je devojčici davao kokain, da bi je potom seksualno zlostavljao, zbog čega se u krivičnoj prijavi koju je policija predala Višem tužilaštvu u Smederevu tereti i…\nosumnjičen za silovanje, pritvor, uhapšenLeave a comment\nNOVI PAZAR, 10. novembar 2018 – Sekunde su delile Smederevce od osvajanja sva tri boda u derbiju 13. kola prvenstva Srpske lige Zapad. Smederevo je sa Jošanicom u Novom Pazaru na kraju igralo 1:1, a domaćin je do izjednačujućeg gola došao u 94. minutu. Smederevci su poveli golom Jovkovića u 57. minutu, a imali su potom još par izglednih prilika…\nFK Jošanica, FK Smederevo, Srpska liga ZapadLeave a comment\nSMEDEREVSKA PALANKA, 10. novembar 2018 – U Memorijalnoj galeriji „Dušan Starčević“ u Smederevskoj Palanci pred likovnom publikom će od sutra biti radovi mlade niške umetnice Jefimije Kocić. Jefimija Kocić (1992) je diplomirala na Fakultetu umetnosti u Nišu, na Odseku za primenjene umetnosti. Master studije završila je na istom fakultetu. Trenutno je student doktorskih studija na Fakultetu primenjenih umetnosti – smer…\nIzložba, Jefimija Kocić, Memorijalna galerija „Dušan Starčević“Leave a comment\n„Zmajmala“ ili uzurpiranje privatne svojine?\nSMEDEREVO, 10. novembar 2018 – Rušenje kuća u kojima neko živi, čak i kada je – i ako je po zakonu, jer sve je još pred sudom, nikada nije jednostavna priča, a baš to se ovih dana dešava u Smederevu. U kućama, bolje rečeno – kućicama, odmah do smederevske nekada čuvene fabrike „Zmaj“ živi šest porodica. Po katastarskim zapisima, to…\n„Zmaj“, FAGRAM, Nemanja Đukić, privatno vlasništvo, Rušenje kućaLeave a comment\nCrni petak u Smederevu\nLUNJEVAC/SMEDEREVO, 10. novembar 2018 – U teškoj saobraćajnoj nesreći u Lunjevcu dve osobe su sinoć poginule, potvrđeno je portalu Podunavlje.info u policiji. U sudaru automobila i traktora, koji se dogodio oko 19 i 30, smrtno su stradali vozači, N. R. (38) i B. N. (76). Oni su prevezeni u Opštu bolnicu u Smederevu, gde su od pretprljenih povreda, nažalost, preminuli.…\ndvojica poginula, Opšta bolnica Smederevo, saobraćajna nesrećaLeave a comment\n25/05/2022, 2:49 pm


Od početka pandemije Njujorčani su počeli da beže iz grada i okoline, grabeći se za kuće u manjim mestima gde su cene ionako nedostižne za meštane, ali su zbog pridošlica skočile još više.\nPriliv ljudi koji se doseljavaju u Konektikat, a posebno u okrug Ferfild, na samoj granici s državom Njujork, slavili su mnogi, uključujući guvernera Neda Lamonta.\nKrajem prošlog meseca, jednog dana na prodaju je bilo samo pet porodičnih kuća po ceni ispod 400.000 dolara, a najjeftinija je bila 325.000 dolara što se smatra povoljnom cenom. Ali sve su ih kupile pridošlice nudeći više nego domaći ponuđači koji bi da se skuće.\nU gradu Stamfordu je tipičan mesečni promet kuća za stanovanje pre pandemije bio 80 do 110 miliona dolara, u avgustu prošle godine je ;dostigao 146 miliona, 152 miliona u septembru i 157 miliona u novembru.\n„To je suludo“, rekao je za AP jedan od agenata.\nGuverner Konektikata Lamont, smatra da je mnogo je razloga zbog kojih su se desetine hiljada mladih porodica i preduzeća doselila – dobre su državne škole, prijatni su gradovi i gradski centri, priroda je bujna, a nije zanemarljiva ni „mogućnost provođenja karantina u svom dvorištu umesto u malom stanu“.


Todorić (SSP): Planira se usvajanje tumačenja zakona kojima će se odbijati sve tužbe protiv ...\nTodorić (SSP): Planira se usvajanje tumačenja zakona kojima će se odbijati sve tužbe protiv …\nBeta 3. jula 2021. 15:40\nPredsednik Resornog odbora za pravosudje Stranke slobode i pravde (SSP) Vladimir Todorić izjavio je danas da vlast namerava da usvoji autentično tumačenje odredaba tri zakona koje će obavezati sudove da odbiju sve tužbe gradjana protiv banaka, koji su pred sudom tražili povraćaj nezakonito oduzetog novca.\nU saopštenju SSP navodi se da je planirano da se ta tumačenja usvoje 5. jula na sednici Odbora Skupštine Srbije za ustavna pitanja i zakonodavstvo.\nNaglasio je da predlog za autentično tumačenje zakona mora biti povučen, a predlagačima ubuduće onemogućen bilo kakav rad u pravosudju.\n„Radi se o posebnim odredbama Zakona o obligacionim odnosima, Zakona o zaštiti potrošača i Zakona o zaštiti korisnika finansijskih usluga, koje su do sada nedvosmisleno štitile gradjane i na osnovu kojih sudovi usvajaju tužbe gradjana što je i po Vrhovnom kasacionom sudu ispravan stav“, rekao je Todorić.\nTodorić je ocenio da se time potvrdjuje da su „otisci prstiju koji su bili na kriminalnim izmenama Zakona o parničnom postupku“ pripadali „bankarskom lobiju“ koji sada traži novi kanal kojim će se interesi banaka „zaštititi na štetu Ustava i građana Srbije“.\n„Za režim u Srbiji ne postoje granice izdaje interesa svojih gradjana; nema za njih veze da li su to u pitanju reke, planine, rudnici, njive, aerodromi ili čak celokupan pravni sistem ove zemlje. Ovakvom političkom odlukom gradjani će morati bankama dodatno da uplate preko 100 miliona evra, što će samo uvećati ogromne profite banaka u Srbiji, koji na godišnjem nivou iznose preko 600 miliona evra, što je više od 12 novih kliničkih centara“, naveo je Todorić.


Vlada FBiH izdvojila 100 miliona KM za izgradnju brze ceste Lašva - Nević Polje - Bug.ba - Info portal Bugojno\nVlada FBiH izdvojila 100 miliona KM za izgradnju brze ceste Lašva – Nević Polje\nRedakcija 28/12/2017 Nema komentara\nFederalna vlada utvrdila je Prijedlog programa investiranja sredstava „Kapitalni transferi javnim poduzećima – transfer za izgradnju autocesta i brzih cesta“ utvrđenih u Budžetu Federacije Bosne i Hercegovine za 2017. godinu u iznosu od 107.000.000 KM.\nOva sredstva će biti prenesena na namjenski račun Federalnog ministarstva prometa i komunikacija za implementaciju ovoga Programa, u skladu s Budžetom FBiH za 2017. godinu.\nVlada Federacije BiH utvrdila je da će putem ovoga programa biti finansirana izgradnja dionice brze ceste Lašva – Nević Polje, čija ukupna dužina je 24 kilometra, a procijenjena vrijednost, na osnovu glavnog projekta, iznosi 217 miliona eura. Sredstva od 100 miliona KM bit će iskorištena za izgradnju dijela trase ove brze ceste i to od izlaza poslovne zone Vitez do Nević Polja (pet kilometara), te od Selišta do ulaza u poslovnu zonu Vitez (četiri km). Također, ovim programom za zaobilaznice Mostar – Sjever (dionica Autoceste na koridoru Vc) planirano je 2.000.000 KM i Mostar – Jug 5.000.000 KM.\nZimska svečanost djece JU Centar za predškolsko vaspitanje i obrazovanje Bugojno\nU petak počinje skijaška sezona na Rostovu


Talibani su "prevršili meru" napadom u diplomatskoj oblasti u blizini američke ambasade u Kabulu, u kom je jedan američki vojnik poginuo, zbog čega je predsednik SAD odustao od planiranih avganistanskih mirovnih pregovora, izjavio je američki državni sekretar Majk Pompeo.\nPompeo je istakao da sada na talibanima da "promene ponašanje", ne precizirajući da li će ili kada mirovni pregovori biti nastavljeni, prenosi AP.\nTalibani su saopštili da će odluka američkog predsednika Donalda Trampa da otkaže mirovne pregovore sa predstavnicima talibanima u Kamp Dejvidu samo dovesti do novih gubitaka američkih života.\n"Pravi mir doćiće kada talibani pristanu na primirje", naveli su iz Ganijevog kabineta, reagujući na otkazivanje sastanka.\nPročitajte OVDE kakva je razlika između ruskog i nemačkog tenka.


Republikanska debata u Arizoni\nKandidati za republikansku nominaciju Ron Pol, Rik Santorum, Mit Romni i Njut Gingrič slušaju himnu pred početak republikanske predsedničke debate u Mesi u Arizoni, 22. februara 2012.\nPrema najnovijim anketama, kandidati za republikansku predsedničku nominaciju Rik Santorum i Mit Romni gotovo su izjednačeni u trci u Mičigenu, dok Romni vodi u Arizoni, uoči primarnih izbora koji se u tim državama održavaju sledeće nedelje. Medjutim, u anketama na nacionalnom nivou, Santorum je u vodjstvu u odnosu na Romnija, sa 34 naspram 28 procenata glasova republikanskih birača. Četvorica preostalih kandidata za republikansku predsedničku nominaciju sinoć su učestvovala u u novoj debati u ključnoj fazi kampanje.\nBivši senator iz Pensilvanije Rik Santorum i bivši guverner Masačusetsa Mit Romni ušli su u sinoćnju debatu u Arizoni, koja je prenošena na nacionalnoj televiziji, potpuno izjednačeni kada je reč o raspoloženju birača u nekoliko država u kojima se održavaju sledeći primarni izbori. I Santorum i Romni izrazili su protivljenje vladinom spasavanju finansijskog sektora i automobilske industrije.\n''Ja sam, principijelno, bio protiv spasavanja Vol Strita, iako mi je jasno da razumni ljudi mogu da imaju drugačije mišljenje o tome. Smatram da je to što je vlada odigrala tako veliku ulogu i uticala na smer te industrije – štetno za ono što je po meni najbojli način da se reše ovakvi problemi – da se tržište pusti da funkcioniše”, kaže Santorum.\n"Te (automobilske) kompanije treba da prodju kroz kontrolisano bankrotstvo baš kao što je bio sluačaj sa aviokompanijama, i drugim granama industrije. Ako obave kontrolisano bankrostvo, i na taj način se otresu viška troškova koje su im nametnuli zahtevi sindikata ali i sopstvena loša uprava, onda, ako im je potrebna pomoć da izadju iz bankrostva, vlada može da pruži garancije i pomogne im da stanu na noge”, naveo je Romni.\nU medjuvremenu, bivši predsedavajući Predstavničkog doma Njut Gingrič opisao je pristup predsednika Baraka Obame spoljnoj politici kao “opasan”, dok je kongresmen iz Teksasa Ron Pol upozorio na opasnost mogućeg američkog mešanja u nemire u Siriji.\nPolitički analitičari kažu da bi sinoćnja debata mogla da ostavi snažan utisak na birače u Arizoni i Mičigenu. Posle te dve države, sledi takozvani “super-utorak”, 6. marta, kada će svoj stav iskazati birači u čak deset američkih država.


UDRUŽENJA: TASOVAC OBESMISLIO MEDIJSKE REFORME\nOdluka tehničkog ministra kulture i informisanja Ivana Tasovca, da po sopstvenom nahođenju prepravi predlog stručne komisije za sufinansiranje projekata proizvodnje medijskih sadržaja u kategoriji elektronskih medija, predstavlja čin ozbiljnog ugrožavanja i obesmišljavanja medijskih reformi u Srbiji, saopštila je danas Koalicija medijskih udruženja.\n“Dva stuba medijskih reformi – izlazak države iz medijskog vlasništva i sufinansiranje javnog interesa u sferi javnog informisanja kroz stručne komisije – sada su se potpuno urušila: državni mediji su postali partijski, a ministar je legalizovao da novac medijima dodeljuju političari u skladu sa svojom nekontrolisanom voljom, a ne medijski stručnjaci”, navedeno je u saopštenju udruženja.\nUdruženja su navela da je na lokalnom nivou i inače bilo ogromnih problema sa sprovođenjem konkursnog sufinansiranja i u prošloj i u ovoj godini. Ovom odlukom tehnički ministar je poslao poruku nižim nivoima vlasti da su medijski zakoni i stručne komisije samo ukras za međunarodnu zajednicu i šarena laža za domaću javnost i da se ne treba pridržavati njihovih odluka, što će, sigurni smo, biti dočekano sa velikim odobravanjem od strane lokalnih vlasti.\nSaopštenje su potpisali: Nezavisno udruženje novinara Srbije (NUNS), Asocijacija nezavisnih elektronskih medija (ANEM), Nezavisno društvo novinara Vojvodine (NDNV) i Poslovno udruženje Lokal pres.


AUTOHTONE I REGIONALNE SORTE VINOVE LOZE SRBIJE • Svet vina\nSvetska proizvodnja vina se odlikuje globalnim trendovima po pitanju sortimenta, gde tržište sačinjavaju vina od manjeg broja vodećih internacionalnih sorti. Pojava tzv. novih vinskih zemalja na svetsko tržište još više intenzivira prisustvo tih internacionalnih sorti, a smanjuje mogućnost valorizacije i promocije autohtonih i retkih sorti vinove loze. U takvim uslovima svetskog i evropskog tržišta Srbija se može takmičiti samo sa vinima od domaćih, odnosno autohtonih, regionalnih i domaćih novostvorenih sorti. Međutim, osnovni problem našeg vinogradarstva i vinarstva je taj što je u prethodnom periodu izvršeno masovno krčenje i propadanje vinograda sa takvim sortama, a nisu postojali posebni programi da se ti vinogradi sačuvaju i izdvoji najbolji genetički materijal pre njihovog krčenja. Usled takve situacije, Srbija je ostala bez značajnih površina sa autohtonim i regionalnim sortama, što predstavlja trajni gubitak našeg genetičkog potencijala vinove loze.\nOčuvanje autohtonih i regionalnih sorti vinove loze je važno za razvoj vinogradarstva i vinarstva svake zemlje, pa i naše. Time se čuva i vinska tradicija i promovišu vinogradarska područja u kojima se date sorte gaje. Izdvajanje najboljih klonova autohtonih i regionalnih sorti vinove loze je preduslov za očuvanje i promovisanje tradicionalnog vinogradarstva i vinarstva. Klonska selekcija je složen dugogodišnji, a ponekad i višedecenijski proces zasnovan na naučnim i stručnim istraživanjima kojima se poboljšavaju osobine, u ovom slučaju autohtonih i regionalnih sorti vinove loze. Iz tog razloga Centar za vinogradarstvo i vinarstvo kao državna stručna ustanova je započeo program unapređenja vinogradarske i vinarske proizvodnje Srbije kroz afirmaciju sorti, odnosno vina od autohtonih i regionalnih sorti. S obzirom da je težnja Srbije ulazak u Evropsku uniju koja je najveći proizvođač i izvoznik vina na svetu, domaći proizvođači će biti na udaru velike konkurencije kako u kvantitativnom, tako i u kvalitativnom smislu. Sa druge strane pošto je proizvodnja grožđa i vina u Srbiji usitnjena, a preovlađuju pre svega internacionalne sorte vinove loze, domaći proizvođači neće biti visokokonkurentni sa vinima sorti koje su već prepoznatljive u evropskim i svetskim visokorazvijenim vinskim zemljama. Iz tog razloga, neophodno je u narednom periodu unaprediti konkurentnost domaćih proizvođača putem vina od autohtonih i regionalnih sorti, kao i od domaćih novostvorenih sorti vinove loze. Pored toga, pošto je vino najbolji proizvod kojim se promoviše zemlja i određena područja, cilj Centra za vinogradarstvo i vinarstvo je da se kroz autohtone i regionalne sorte, kao i domaće novostvorene sorte vinove loze obezbedi doprinos razvoju ruralnih oblasti u vinogradarskim područjima gde se vinova loza gaji.\nŠtampanje ove publikacije je pomognuto od strane Ministarstva poljoprivrede, šumarstva i vodoprivrede kroz Program sertifikacije sadnog materijala i klonsku selekciju voćaka, vinove loze i hmelja Konkurs za 2018. godinu, a u publikaciji su predstavljene samo neke autohtone i regionalne sorte vinove loze na kojima Centar za vinogradarstvo i vinarstvo trenutno intenzivno obavlja istraživačke, stručne i naučne aktivnosti.\nKliknite na sliku da preuzmete publikaciju


Kapiten Pavićević: Nismo mogli ni da zamislimo poraz protiv Mađarske\nKapiten reprezentacije Srbije u futsalu Bojan Pavićević rekao je da on i njegovi saigrači nisu mogli ni da zamisle da se neće plasirati na Svetsko prvenstvo posle današnje revanš utakmice sa Mađarskom.\n"Tamo smo bili u grču, primili smo nesrećni gol i svi bili zbunjeni. Imali smo loš rezultat, ali nismo mogli da zamislimo da nas Mađari izbace u najbitnijoj utakmici u istoriji malog fudbala u Srbiji", kazao je televiziji Arena sport Pavićević posle meča u Beogradu.\nReprezentacija Srbije u revanš meču baraža pobedila Mađarsku sa 6:1, iako je u prvom meču u gostima poražena sa 1:0 pre dve nedelje.\n"Od prvog trenutka smo znali šta hoćemo, krenuli smo hrabro, sve vreme igrali presing i rezultat je došao. Mi u malom fudbalu nikada nismo izneverili jer u zvaničnom meču još nismo poraženi od slabijeg, a čak ni od ravnopravnog protivnika", rekao je Pavićević.\nKapiten srpskog tima je dodao da će se posle Svetskog prvenstva, koje se u novembru održava na Tajlandu, oprostiti od reprezentacije.\nSelektor Aca Kovačević kazao je da su njegovi igrači doneli nešto što futsal u Srbiji do sada nije imao.\n"Ne znam da li sam bio srećniji kada sam kao kapiten predvodio reprezentaciju Srbije u plasmanu na Svetsko prvenstvo 1992. godine ili sada kada sam to učinio kao selektor. Svi smo želeli da donesemo srpskom futsalu nešto što do sada nije imao", rekao je Kovačević.\nSrbija je 1992. godine izborila plasman na Svetsko prvenstvo, ali nije igrala zbog sankcija.\n"Ovo je najveći uspeh ovog sporta u Srbiji i ovi igrači će ostati upisani u istoriji", zaključio je selektor "orlova".\nSvetsko prvenstvo na Tajlandu održaće se od 1. do 18. novembra ove godine.\nFutsal reprezentacija Mađarske\nBIVŠI KAPITEN RUSIJE OSUĐEN ZBOG BRUTALNOG NAPADA! Pretila mu robija za POKUŠAJ UBISTVA, a za prebijanje sudije nasred meča dobio je SMEŠNO MALU KAZNU! /VIDEO/


Vesti > BIS donirao refabrikovan računar školi Milan Petrović\n24. mart, Novi Sad – BiS Reciklažni centar donirao je računar P4 školi za posebne potrebe „Milan Petrović“. Ovo je nastavak akcije, koju je sprovela kompanija BIS, kada je školi „Milan Petrović“ poklonjeno deset refabrikovanih računara, koji većini dece sa invaliditetom predstavljaju jedini način komunikacije sa spoljašnjim svetom.\nRačunar je donacija u okviru akcije koju sprovodi BiS, a koja za cilj ima da se refabrikovani računari, na kojima su instalirane MAR lincence, doniraju obrazovnim ustanovama u Srbiji koje ne mogu da dođu do novih računara i uživaju u prednostima informacionih tehnologija i ostvare svoje pune potencijale.\nBiS Reciklažni centar je jedini reciklažni centar u Srbiji sa statusom MIcrosoft Authorised Refurbisher koji omogućava da instaliraju legalan Microsoft Windows na refabrikovane računare namenjene akademskim ustanovama i nevladinim i neprofitnim organizacijama. Ovime se omogućava da računari koje naše kompanije i strane kompanije prisutne u Srbiji menjaju u redovnim intervalima ne postanu opasni tehnološki otpad, već upotrebljive alatke za pripadnike akademskih i drugih zajednica koje zbog raznih ograničenja ne mogu da dođu do novih računara i uživaju u prednostima informacionih tehnologija i ostvare svoje pune potencijale.


Ministarstvo se u današnjem saopštenju osvrnulo na nedavnu zajedničku sednicu kosovske i albanske vlade u Peći na kojoj je albanski premijer Edi Rama izneo planove za formiranje jedinstvene albanske države.\nTakva retorika predstavlja pretnju po stabilnost na Balkanu, recidiv međuetničkih konflikata i podriva višegodišnje napore međunarodne zajednice za obezbeđivanje mira u regionu, navodi se u saopštenju objavljenom danas na sajtu Ministarstva.\nRama kritikovao Srbiju i rekao "WHAT THE FUCK"\nOčekujemo od EU i SAD nedvosmislenu reakciju na provokaciju Tirane I Prištine, osudu koncepcije, čiji je cilj destabilizacija jugoistočne Evrope, navodi se u saopštenju.\nAko to ponovo pođe za rukom albanskim i kosvskim političarima, to će značiti da ovaj projekat ima otvorenu podršku Vašingtonu i Brisela, navodi Minisatrstvo.\nVulin: "Velika Albanija" - najveća bezbednosna pretnja regionu


Bura na političkoj sceni Sjeverne Makedonije, Janeva iza rešetaka - CdM\nRegion Afera Reket i dalje potresa zemlju\nŠefica specijalnog tužilaštva Katica Janeva vraćena je u pritvor, pošto joj je pozlilo na sahrani majke, javljaju makedonski mediji.\nPritvaranje makedonske verzije Eliota Nesa izazvalo je nove tenzije na makedonskoj političkoj sceni.\nNajveća opoziciona partija u Sjevernoj Makedoniji, VMRO-DPMNE oštro se obrušila na vladu premijera Zorana Zaeva, tražeći da se istraga o reketaškoj aferi koja je ozbiljno uzdrmala pravosudni sistem u toj državi, proširi i na sina šefice Janeve.\nJaneva, koja je juče privedena poslije serije pretresa i saslušanja, tokom dana je ponovo vraćena u pritvor pošto joj je pozlilo tokom sahrane majke u Đevđeliji.\nVMRO-DPMNE je četvoromjesečnu istragu o reketaškoj aferi u koju su navodno uključeni lokalni tajkuni, rijaliti zvezda i šefica tužilaštva nazvali farsom, tvrdeći da je Janeva samo “reketaš za račun Zorana Zaeva”.\nAfera “Reket” će biti na dnevnom redu Glavnog odbora vladajuće Socijaldemokratske stranke Makedonije, najavio je Zaev, navodeći da će se njegova stranka ograditi od osoba za koje se utvrdi da su se ogriješile o zakon.\nTagsafera Reket Katica Janeva Pritvor Sjeverna Makedonija skandal\n“vraćena je u pritvor, pošto joj je pozlilo na sahrani majke”\nMinistarka u Sjevernoj Makedoniji smijenjena jer je govorila ispred pogrešnog natpisa države


HRVATSKA SE ZAIGRALA Brisel ljut na Zagreb zbog blokade Srbije, partneri im OKRENULI LEĐA\n09.04.2016. 00:00 > 13:21\nBrisel neće dozvoliti Hrvatskoj da blokira evropske integracije Srbije i nastavi da odugovlači sa otvaranjem poglavlja 23, saznaje „Blic“ iz diplomatskih izvora.\nDolaskom Kolinde Grabar Kitarović na vlast zaoštreni odnosi Hrvatske i Srbije\nNa jučerašnjem sastanku Komiteta za proširenje EU predstavnik Hrvatske je na pitanje šta se dešava sa potvrdom Hrvatske na Akcioni plan Srbije za poglavlje 23 i da li je on dobar, odgovorio: „Zagreb još nema stav.“\nZato je sa dnevnog reda po drugi put skinuto odlučivanje o otvaranju poglavlja, čime je Hrvatska ponovo blokirala evropski put Srbije.\nKako „Blic“ saznaje u Briselu, Hrvati su zatražili vremena da bi se izvukli iz problema koji su uslovljavanjem Srbije sami „zakuvali”, jer ne mogu da dobiju podršku za svoje zahteve od drugih članica EU.\n- Ukoliko Hrvatska do utorka ne dostavi mišljenje, politički pritisci će se dići na viši nivo, i vrlo je moguće da će se u celu priču uključiti i Savet ministara EU - priča naš izvor.\nŠefica pregovaračkog tima Srbije sa EU Tanja Miščević objašnjava za „Blic” da je Srbija uradila Akcioni plan za poglavlje 23 na osnovu uslova zadatih pre dve godine, na koji su sve članice dale pozitivan odgovor.\nRAMPA ZAGREBA Srbija za sada bez saglasnosti za otvaranje poglavlja 23\n- Hrvatska sada traži nove uslove koji ne stoje. Traže bolju saradnju sa Haškim tribunalom, a tužilac Serž Bramerc tu saradnju je pohvalio. Takođe, traže i ukidanje zakona o univerzalnoj jurisdikciji, koji pored Srbije ima još 11 zemalja članica EU. Kada je reč o manjinama, Srbija je Ustavom ustanovila prag za manjine koji im omogućava ulazak u Skupštinu - navodi Miščević.\nDa su uslovi koje je Srbija trebalo da ispuni davno poznati za “Blic” kaže i nemački poslanik u Evropskom parlamentu Knut Flekenštajn.\nGrabar Kitarović: Hrvatska ne postavlja ultimatume Srbiji, već traži ispunjavanje uslova\nPupovac: Uslovljavanjem Srbije Hrvatska samu sebe uslovljava\n- Eventualnu promenu tih uslova morale bi da rasprave i dogovore sve zemlje članice EU. Što se tiče dobrosusedskih odnosa, oni su, naravno, važan uslov za uspešno članstvo u EU. To se odnosi i na sve sadašnje i buduće članice EU - naveo je Flekenštajn.\nKurc: Austrija za napredak Srbije\nAustrija se zalaže za dalji napredak u procesu pristupanja Srbije EU, ističe ministar inostranih poslova Austrije Sebastijan Kurc. On je, upitan da li zvanični Beč lobira kod Hrvatske da ne blokira otvaranje daljih poglavlja sa Srbijom, rekao da je Austriji od velikog značaja verodostojna perspektiva članstva u EU za zemlje zapadnog Balkana. Kurc navodi da je u interesu Beča dalje približavanje EU.\nZaprepašćen odlukom Hrvatske\nPremijer Srbije Aleksandar Vučić kaže da je Vlada zaprepašćena odlukom Hrvatske da ne podrži evropski put Srbije, i da za takvu odluku nije postojao ni jedan jedini razlog. „Srbija je primila k znanju njihov stav, ali neće dozvoliti da je bilo ko, pa ni Hrvatska, ucenjuje, ponižava i nipodaštava. Srbija nikada neće biti vreća za udaranje bilo kome“, rekao je Vučić.\n"ZAJEDNIČKA PLATFORMA" Ljimaj: Kosovo će biti jedinstveno u pregovorima sa Srbijom\nHan: Pokušaću u junu da odblokiram dijalog između Beograda i Prištine\nDANAS SEDNICA SKUPŠTINE O KIM Vučić daje detaljan izveštaj o pregovorima, ali još neće predstaviti PLAN KOJI NUDIMO PRIŠTINI


Tužilaštvo je institucija koja treba da obustavi obojenu revoluciju i da vrati slučaj "David Dragičević" u fazu prije revolucije, izjavio je Srđan Perišić, politički savjetnik predsjedavajućeg Predsjedništva BiH Milorada Dodika.\nOn je naglasio da je grupa "Pravda za Davida" iznosila legitimne ciljeve do trenutka kada je počela politizacije grupe, u čemu su učestvovali pojedini političari.\n"Iza njih stoje pokreti i lažne nevladine organizacije - evropskog i globalnog karaktera - koje stvaraju ogranke u BiH. Oni su u kontaktu sa stranim obaveštajcima i diplomatama", rekao je Perišić za televiziju "N1", dodajući da misli, prije svega, na službe zapadnih zemalja - Velike Britanije, SAD, ali i drugih evropskih zemalja.\nOn je dodao da Davor Dragičević /otac stradalog mladića/ ne rukovodi grupom "Pravda za Davida" i da se tačno može reći do kada je to bila borba za istinu.\n"Podsetiću da je Davor imao sastanke sa Miloradom Dodikom kao predsjednikom Republike Srpske. Imao je podršku Dodika", napomenuo je Perišić.\nOn je podsjetio i da su advokati napustili Davora Dragičevića, a kao razlog za to naveli politizaciju slučaja, istakvši da nisu "vidjeli ožalošćenog, nego manipulisanog oca".\nPerišić je napomenuo da je pesnica simbol svake obojene revolucije i da Dragičević to nije sam osmislio, već onaj ko njime manipuliše.\nOn je demantovao da Milorad Dodik ima apsolutnu moć i da kontroliše pravosudni sistem u Republici Srpskoj, te naglasio da predsjedavajući Predsjedništva BiH nema ingerencije nad ovim slučajem i da Dodik nije učestvovao u donošenju odluke da policija reaguje, već da je to učinjeno prema odluci Tužilaštva.\nPerišić je napomenuo da se neprijavljeni protesti dešavaju već devet mjeseci na Trgu Krajine u Banjaluci, da je to vlast trpjela, te da je policija nedavno pokazala da to više ne može tako.\nOn smatra da reagovanje policije nije bilo provokativno, već da je takvo bilo reagovanje suprotne strane.\nOsim medija, dodaje Perišić, društvene mreže su sredstvo kojim se iskrivljuje stvarna slika stanja u slučaju "Dragičević".\nSrđan Perišić Pravda za Davida\nSlučaj "Dragičević" ide na ocjenu nadležnosti\nDragičević za sarajevsku tv


Sramota je otkazati nastup u reprezentaciji | Novine Toronto\nSramota je otkazati nastup u reprezentaciji\nSelektor košarkaške reprezentacije Srbije Aleksandar Đorđević i predsednik Košarkaškog saveza Srbije Predrag Danilović oštro su reagovali na otkaze igrača za nastup u univerzitetskoj reprezentaciji.Đorđević je na okupljanju "A" reprezentacije u Beogradu rekao da je sramota što je 28 igrača otkazalo poziv, dok je Danilović kazao da mu nije jasno zašto su to uradili.\n"Otkazi igrača su mi neshvatljivi. Kada biste videli listu tih otkaza, slatko biste se nasmejali. 'Ljut sam što nisam na spisku 'A' selekcije. Otišao sam na more. Preskočiću ovu akciju, ali ću doći za prozor u novembru. Pripremam se za sledeću sezonu. Koja bolja priprema postoji nego da provedu leto u radu i treningu sa najboljima u tome, i da igraju protiv najboljih", rekao je Đorđević.\n"Veliki problem će biti u novembru za kvalifiakcije. Mnogi od 'A' reprezentativaca će igrati Evroligu i NBA. Šta ćemo tada da radimo? Da li ovi što su otkazali zaslužuju poziv u novembru? Da li mi treba da stavimo potpis na taj spisak i kažemo 'Mi vas zovemo'? Moje mišljenje je da ne zaslužuju i da je to sramota", dodao je on. Đorđević je dodao da su brojni "A" reprezentativci prošli kroz univerzitetsku selekciju, i da misli da mnogi od igrača nisu samostalno donosili te odluke, već da su mnogi klubovi i "ljudi koji ih vode" uticali na takve odluke.\n"Stavite prst na čelo i razmislite šta radite. Srbija vas je zvala da igrate. Pokažite koliko cenite dres Srbije. Imate priliku da nastavite niz ovih sjajnih momaka. Ne verujem da će se išta promeniti, iako se nadam da hoće", rekao je on.\nUniverzitetska reprezentacija Srbije učestvovaće od 19. do 30. avgusta na Univerzijadi u Kineskom Tajpehu.\n"Taj problem otkazivanja postoji odavno. Meni nije jasno zašto do toga dolazi. Univerzitetska selekcija je zamišljena kao selekcija za budući 'A' tim. Verujte mi da ne mogu da shvatim te igrače koji su otkazali, jer se oni još nisu ni afirmisali, a ge ćeš bolje pripreme od rada sa selekcijom. Mislim da bi trebalo da im bude čast", rekao je Danilović. On je kazao da nije za to da se igrači kažnjavaju, ali da bi trebalo biti oštriji u nekim situacijama.


ponedeljak, 14 maj 2018 10:31\nCrvene se pijace, prodavci dozivaju, utrkuju se natpisima, a na tezgama osim jagoda napokon su stigle i one, prolećne kraljice - trešnje!\npetak, 11 maj 2018 10:39\nTuristička agencija, koja je pre mesec dana promenila ime u „Kofer turs”, dužna 83 miliona dinara. – Oštećeni putnici trebalo bi da se jave turističkoj inspekciji, savetuju iz „Jute”.\nčetvrtak, 10 maj 2018 11:57\nRadionica: "Upravljanje potrošačkim prigovorima"\nDana 08.05.2018. godine u Palati Srbija održana je radionica na temu: "Upravljanje potrošačkim prigovorima" u organizaciji Ministarstva trgovine turizma i telekomunikacija, a u okviru EU Tvining projekta "Dalji razvoj zaštite potrošača u Srbiji".\nsreda, 09 maj 2018 12:26\nDrugi sastanak Dijaloga o politici reforme upravljanja javnim finansijama\nDana 27. aprila 2018. U hotelu Zira, održan je “Drugi sastanak Dijaloga o politici reforme upravljanja javnim finansijama” (PFM Policy Dialogue”).\nponedeljak, 07 maj 2018 11:45\nBugarske vlasti apelovale su danas na Evropsku uniju da eliminiše "dvostruke standarde" koje prehrambene kompanije primenjuju prilikom prodaje proizvoda različitog kvaliteta pod istim brendom na istoku i zapadu EU.\nčetvrtak, 03 maj 2018 10:35\nStrana 35 od 39


Privredna komora RS nagradila najuspješnije – mojKontakt portal – Radio Televizija Kontakt\nU okviru manifestacije “Izbor najuspješnijih u privredi Republike Srpske za 2013” u kategoriji srednjih privrednih društava nagrađeni su “Sim tehnik” Kotor Varoš, “AM Međugorje” Veliko Blaško i “Škrebić kompani” Doboj.\nU kategoriji malih privrednih društava nagrađeni su Mljekara “Pađeni” iz Bileće, “Tri best” iz Banjaluke i “Raševići” iz Bijeljine.\nPriznanja za doprinos u oblasti zapošljavanja u 2013. dodijeljena su preduzećima “Sportek” iz Kotor Varoša, “Bema” iz Banjaluke i Fabrika kreveta “Napko beds”iz Petrova.\nZa doprinos razvoju korporativne društvene odgovornosti u 2013. priznanje je dodjeljeno “M:telu” iz Banjaluke, priznanje za najznačajniju investiciju u prošloj godini dodijeljeno je EFT Rudnik i termoelektrane “Stanari”, dok je posebno priznanje za najveći postignuti obim proizvodnje dodijeljeno “Elektroprivredi Republike Srpske”.\nPriznanje za postignute rezultate u izvozu za 2013. dodijeljena su “Optima grupi” iz Banjaluke, “Alumini” iz Zvornika i “Komer mali” iz Prnjavora.\nPrema realizovanim plasmanima sredstava u privredu u 2013, priznanja su dodijeljena Novoj banci, NLB Razvojnoj banci i Unikredit banci iz Banjaluke.\nPriznanje za najuspješniju ženu u privredi Srpske u 2013. dodijeljena su Desanki Drašković iz preduzeća “Etna” Istočno Sarajevo, Nadi Mihajlović iz preduzeća “Mediteran inoks” iz Čelinca i Danijeli Risović iz preduzeća “Tropik ribarstvo” Banjaluka.\nPriznanja su uručena i mikrokreditnim društvima “Anđelić” iz Trebinja, “Agarius” iz Istočnog Sarajeva i “Hidromont” iz Novog Grada.\nPrivredna komora Republike Srpske izabrala je 12 privrednih društava, čiji su proizvodi obilježili prošlu godinu po prepoznatljivosti kvaliteta.\nU kategoriji za prepoznatljiv kvalitet i razvoj domaćeg proizvoda najboljima su proglašena preduzeća “Tanasić” iz Bijeljine, “Ekskluziv linžeri” Banjaluka, “Višt” Doboj, “Kiko” Bijeljina, “Triangl” Banjaluka, “Mega drvo” Bijeljina, kao i “Sana linea” Kostajnica.\nMeđu najboljim su takođe preduzeća “Vizion” iz Rogatice, “Krznarija Pristaš” iz Banjaluke, “Podrumi Vukoje” iz Trebinja, “Eko-Bel” iz Banjaluke i “Di bor” Gradiške.\nManifestaciji “Izbor najuspješnijih u privredi Republike Srpske za 2013.” prisustvovali su, između ostalih, predsjednik Narodne skupštine Igor Radojičić, predsjednik Vlade Republike Srpske Željka Cvijanović, ministar finansija Zoran Tegletija, ministar industrije, energetike i rudarstva Željko Kovačević, te ministar za prostorno uređenje, građevinarstvo i ekologiju Srebrenka Golić.


PARIZ Film o Kusturici na "Festivalu Frankofonije" | Trebinje Live\nPARIZ Film o Kusturici na "Festivalu Frankofonije"\nU okviru "Festivala Frankofonije" u Valonskom kulturnom centru u Parizu danas će biti prikazan dokumentarni film "Kusturica Balkans bed boj" /"Kusturica Balkan’s bad boy"/ bugarskih autora Georgija Toševa i Јavora Veselinova.\nFilm se prikazuje u saradnji Bugarskog instituta, Kulturnog centra Srbije u Parizu i Valonskog kulturnog centra u čijoj će bioskopskoj dvorani biti upriličena projekcija.\nPlakat filma već nekoliko dana krasi izlog Kulturnog centra Srbije u francuskoj prestonici, prenosi portal "Iskra".\nU filmu, koji je rađen prema scenariju Toševa i Veselinova, te Ane Јovanović, predstavljen je portret Emira Kusturice kao filmskog reditelja, glumca, organizatora festivala, supruga, oca, djeda, prijatelja, profesora.\nFilm je, naglašavaju autori, "dublji pogled na njegov život i Drvengrad na Mokroj Gori, nevjerovatna priča o dobijenim i izgubljenim bitkama i njegovoj neutoljivoj radoznalosti u snimanju filmova".


Marko Đurić: Neophodan je dijalog i poštovanje postignutih sporazuma GracanicaOnline.Info\nMarko Đurić: Neophodan je dijalog i poštovanje postignutih sporazuma\nSrpski predstavnici u kosovskim institucijama, nisu folklor ili bilo čiji dekor, izjavio je sinoć u Gračanici direktor Kancelarije Vlade Srbije za Kosovo i Metohiju. Posle izjave kosovskog premijera Ise Mustafe, da je Vlada Kosova povukla iz skupštinske procedure Sporazumu o demarkaciji granice sa Crnom Gorom, zato što Srpska lista nije bila na sednice, ali to ne znači da će sa tom listom praviti i bilo kakav kompromis, Đurić je rekao da je neodgovorno sakrivati se iza deset srpskih poslanika i da politička elita u prištini na taj način želi da sakrije sopstvenu lošu i neodgovornu politiku. Neispznjavanja koalicionih obećanja i nepoštovamnje postignutih sporazuma, razlog je što Srpska lista nije bila na sednici,što je odluka samih srpskih poslanika. Beograd ne odlučuje umesto liste Srpska, iako svakodnevno sa njima razgovara.\n„Predstavnici Srba u pokrajinskim institucijama su ljudi koji predstavljaju srpski narod na Kosovu i Metohiji i predstavljaju i 250 000 Srba koji su proterani sa Kosova i Metohoje, od toga preko 40 000 iz te iste Prištine. Razmislite dobro da li je u interesu svih da se razgovara ili da se vuku jednostrani potezi. Ja mislim da je u interesu svih da se razgovara i da se pronalaze rešenja konsenzusom, a ne da se igraju neodgovone igranke. To što se pokuašava uraditi sa okrivljivanjem Srpske liste, to je bukvalno kao igra žmurke za malu decu. Znate sada, kao sakrićemo se iza deset srpskih poslanika, sakrićemo se iza toga što nismo bili u stanju da odgovorimo svojim obavezama, sakrićemo se iza toga, na kraju krajeva, što nismo uspeli da ubedimo poslanike svoje stranke ili svojih stranaka da glasaju za nešto, pa ćemo naći krivca za nešto u Srpskoj listi. Očekujem i mislim da je samo pitanje minuta, kada će početi da traže krivca i u Beogradu zato što nije uspelo glasanje o demarkaciji“, naglasio je direktor Kancelarije Vlade Srbije za Kosovo i Metohiju.\nĐurić je obećao još veću pomoć Vladi Srbije legitimno izabranim predstavnicima Srba u, kako je rekao „privremenim pokrajinskim organima“ i srpskom narodu uopšte, kao bi Srbi dobili veća prava i kako bi im se barem donekle olakšao život. Stav o statusu Kosova i Metohije je nepromenjen, a Vlada Srbije je svesna uslova u kojima Srbi na Kosovu žive i zato ne želi da im nameće svije stavove.\nNe želeći da albanskim političkim predstavnicima deli savete, kako je rekao, Đurić je poručio da Srpska lista samo želi više prava za Srbe, što ne znači smanjenje prava ijednog Albanca na Kosovu.\nPrevious NAJNOVIJE: Sporazum o razgraničenju između Kosova i Crne Gore povučen iz skupštinske procedure\nNext Sutra nastavak dijaloga Beograda i Prištine\n18. oktobra 2021., 22:58


Gest za divljenje: E ovako se poštuju navijači – Ajaks istopio šampionski pehar, pa srebrne zvezdice poklonio najvatrenijim pristalicama! (video) - Povezane vesti - Naslovi.net\nGest za divljenje: E ovako se poštuju navijači – Ajaks istopio šampionski pehar, pa srebrne zvezdice poklonio…\nHot sport 12.05.2021\nŠampion holandskog prvenstva, Ajaks, istopio je pehar koji je dobio nakon osvajanja titule, i od njega napravio srebrne zvezdice koje će pokloniti navijačima koji poseduju sezonske ulaznice. Ajaks je na ovaj način želeo da se oduži navijačima koji… »\nNeviđen potez Ajaksa: Pretopili trofej šampiona, razlog je neverovatan! Dušan Tadić i ekipa pretvorili pehar u 42.000…\nBlic sport 12.05.2021\nHolandski velikan osvojio je ove sezone novu titulu prvaka, a na vrlo originalan način su rešili da taj uspeh proslave sa svojim fanovima - topljenjem osvojenog trofeja koji će podeliti upravo njima! "Božiji sinovi" su rešili da trofej namenjen… »\nSve za navijače: Ajaks topi pehar i pretvara u sezonske karte VIDEO\nSjajan gest velikog holandskog kluba Ajaksa koji će počastiti najvernije fanove. Fudbaleri Ajaksa nedavno su osvojili šampionsku titulu u Holandiji "Kopljanici" su savladali Emen 4:0 i tri kola pre kraja osigurali trofej namenjen šampionu države, a… »\nSportski žurnal 12.05.2021\nAjaks je saopštio da je od Fudbalskog saveza Holandije za trofejnu salu dobio i drugi srebrni tanjir, koji se dodeljuje šampionu. Fudbalski klub Ajaks istopio je pehar koji je dobio za osvajanje šampionske titule i napravio srebrne zvezdice, koje će… »\nFudbalski klub Ajaks istopio je pehar koji je dobio za osvajanje šampionske titule i napravio srebrne zvezdice, koje će poslati vlasnicima sezonskih ulaznica kojima je bio zabranjen ulazak na stadion zbog pandemije korona virusa. Ajaks je tri kola pre… »\nKakav potez fudbalskog velikana - ovo je ludo! Tadić i Ajaks istopili šampionski trofej i podelili ga navijačima!\nI dok neki hoće da osnuju Superligu zaboravljajući na svoje lokalne navijače, u Amsterdamu brinu o svakom navijaču Ajaksa! I dok neki hoće da osnuju Superligu zaboravljajući na svoje lokalne navijače, u Amsterdamu brinu o svakom navijaču Ajaksa… »\nKakav potez holanđana: Ajaks istopio šampionski pehar i napravio srebrne zvezdice za svoje navijače\nFoto: EPA-EFE/MAURICE VAN STEEN Ajaks je tri kola pre kraja osvojio šampionsku titulu u Holandiji, a titulu je posvetio navijačima, kojima je na ovaj način želeo da se oduži za podršku, saopšteno je danas iz holandskog kluba. Vlasnici sezonskih… »\nTadićev Ajaks će istopiti pehar i pokloniti ga navijačima VIDEO\nAjaks je nastavio dominaciju u Holandiji i podigao još jedan pehar namenjen šampionu. Oni su u prošlom kolu savladali Emen 4:0 i tri kola pre kraja osigurali trofej namenjen šampionu države, a tada je dvostruki asistent bio Dušan Tadić. Uprava… »\nSvi smo znali da je Ajaks veličanstven klub, ali poslednji potez novog šampiona Holandije poslednjim potezom podigao je oduševljenje ljubitelja fudbala širom sveta na još viši nivo. Budući da je cela sezona u Holandiji protekla bez prisustva… »\nDanas pre 28 minutajoš 2 povezane


Ukraden medaljon s grobnice majke heroja - GradPrijedor.com - Portal grada Prijedora\nHome»Hronika»Ukraden medaljon s grobnice majke heroja\nUkraden medaljon s grobnice majke heroja\n18. avgusta 2009. 2 Mins Read\nSa grobnice porodice Stojanović na pravoslavnom groblju u Prijedoru ukraden je bronzani medaljon Jovanke Stojanović, majke narodnog heroja Mladena Stojanovića i vajara Sretena Stojanovića. Potvrdili su to iz prijedorske policije, navodeći da intenzivno tragaju za vandalima koji su oskrnavili grobnicu čuvene prijedorske porodice. Milenko Radivojac, direktor prijedorskog Muzeja „Kozare“, ogorčen je ovim činom.\n„Ovaj granitni spomenik s likovima izlivenim u bronzi prote Sime i njegove supruge Jovanke Stojanović postavljen je 1940. godine, tačno godinu nakon smrti pokojne Jovanke. Njega je lično izgradio i vajarskom rukom isklesao postavljajući medaljone izlivene u bronzi s likovima svojih roditelja najčuveniji tadašnji jugoslovenski vajar i skulptor Sreten Stojanović. Na poleđini tog granitnog stuba postavljena je i ikona svetog Ðurđa, koja je i krsna slava porodice Stijanović“, kazao je Radivojac.\nDodao je da je sreća da se otisak u gipsu ukradenog bronzanog medaljona Jovanke Stojanović, koji ima neprocjenjivu kulturnu i istorijsku vrijednost, nalazi pohranjen u spomen-kući porodice Stojanović u Prijedoru.\n„Ukoliko policija ne pronađe počinioce ovog vandalizma i ukradeni bronzani medaljon, moći će se u bronzi izliti novi s likom Jovanke Stojanović. Zamolio bih one koji su ukrali ovaj vrijedan medaljon radi lake zarade, koja na crnom tržištu možda iznosi do 20 KM, da ga vrate, odnosno ostave u dvorište Muzeja“, istakao je Radivojac.\nOn je naveo da ga je o nestanku medaljona sa grobnice Stojanovića obavijestila jedna profesorica u penziji, čije ime nije želio da saopšti u javnosti.\nKako se saznaje, materijalna šteta nastala krađom medaljona s porodične grobnice iznosi oko 20.000 KM.


dobrica veselinović | Kontekst, borba za autonomni prostor\nTag Archives: dobrica veselinović\nPotpisivanje protokola o saradnji sa opštinom Novi Beograd i NBKM\nLeave a comment Posted by Kontekst, borba za autonomni prostor on 07/07/2011\nU prostorijama Mesne zajednice „Studentski grad“ (Narodnih heroja 30), 5. jula je potpisan Protokol o poslovno-tehničkoj saradnji opštine Novi Beograd i Novobeogradske kulturne mreže sa udruženjima građana koja će realizovati umetničke programe u periodu septembar 2011. godine – februar 2012. godine.\nSamom potpisivanju je prethodilo kratko predstavljanje okvira Protokola od strane Miloša Petrovića, zamenika predsednika opštine Novi Beograd, Ane Vrbanec, direktorke Novobeogradske kulturne mreže, a zatim su usledile i izjave predstavnika organizacija potpisnica Protokola – Nataše Milović (Scena Carina), Vide Knežević (Kontekst) i Aleksandre Jelić (APS ART).\nPored predstavnika Opštine potpisivanju su prisustvovali predstavnici medija i članovi i članice udruženja potpisnika protokola.\nImajući na umu da smo ušli u komunikaciju sa različitim zvaničnim državnim institucijama po pitanju iznalaženja fizičkog prostora za naš budući rad, u konkretnom slučaju, pregovore sa Opštinom Novi Beograd, za sada, vidimo kao uspešne. Takođe, smatramo ovaj događaj doprinosom, pre svega u iznalaženju novih modela i procedura u ostvarivanju prostornih rešenja koja mogu biti korisna mnogim drugim organizacijama sa nezavisne kulturno-umetničke scene, pre svega na lokalnom nivou. Iako ovaj Protokol nije idealan, svakako je veliki korak napred u daljim pregovorima.\nOsnovni razlog ulaska u ovakvu vrstu saradnje je činjenica da su zvanične istitucije javne, i kao takve su finansirane od strane poreskih obveznika, te pripadaju svima nama. Iz ovih razloga imamo legitimno pravo da uzmemo učešće u njihovom potencijalnom menjanju. Svakako da nam je jasno da su ovo tek sitni koraci, minimalni učinci na makroplanu, koji mogu ali i ne moraju doprineti širim društvenim i kulturnim promenama. Ipak, kao takve ih smatramo izuzetno važnim, naročito u smislu mogućnosti unapređivanja uslova u kojima nezavisna scena trenutno radi.\nPodsećamo vas da smo Borbu za autonomni prostor započeli sa odlukom o zatvaranju Kontekst galerije u novembru 2010.\nKontekst\tCarina, dobrica veselinović, kontekst, kulturna politika, mesna zajednica, NBKM, otvoreno o javnim prostorima


Dogana e Kosovës Istorija – Dogana e Kosovës\nCarinska služba UNMIK-a osnovana je 1999. godine od strane Stuba Evropske Unije, radi osiguranja pravilno i istovetno sprovođenje, u skladu sa carinskim propisima i drugim primenljivim, odredbama za robe, koje su predmet carinskog nadzora. Dana 12 Decembra 2008. godine Carinska služba UNMIK-a transformirana je u Carini Kosova. Novi Zakonik o Carini i Akcize na Kosovu koji je usvojen 11 Novembra od strane Skupštine Kosova, omogučio ovu tranziciju. Navedeni zakonik je u potpunosti usklađen sa zakonskim standardima Evropske Unije (EU), i pored ostalog kao objektiv ima i ekonomski razvoj Republike Kosova.\nPored carinskih dažbina koja se prikupljaju od Carine, PDV i taksa o kacizi prikupljaju se na granicama. Pored prikupljanja prihoda, Carina Kosova štiti društvo od krijumčarenja droge i drugim nedozvoljenim robama sa štetnim efektom ekonomskog kriminala i utaje.\nCarina Kosova razvijena je na osnovu standardima EU i u potpunosti bila finansirana od Kosovskog Konsolidovanog Budžeta i trenutno zapošljava oko 591 radnika. Takođe primila je podršku od EU preko stručnih carinskih viših oficira, kao izvršni vlast uzajmljeni od Carinskih služba EU.\nCarina takođe profitira od tehničke podrške Carine EU i od Kancelarije za Fiskalnu Asistenciju (CAFAO), koja je pomagla u razvoj zakonske osnove, organizovanja, strukture, obučavanja i unapređenja osoblja. Osoblju službe čine uglavnom kosovske nacionalnosti, od tih 20% su od nacionalnih manjina.\nCarina Kosovo prikuplja oko 70% od prihoda za Kosovski Državni Budžeta sa prosekom 2 centi za 1 euro u 2004. godine. MMF stalno je pohvalio Službi za njenu obavljanje, upoređujuči sa nivoima službih Zapadne Evrope.\nWeb stranica Carine otvorena je 2002. godine i razvija se u jedno veoma važno sredstvo za komuniciranje u korist trgovine i javnosti, objavljujuči više detalja.


Oktobar je mesec knjige u Kreativnom centru – Bookvar\nLagunin književni klub predstavlja Saramangovog "Kaina"\nOvog meseca Kreativni centar je pripremio mnogo zanimljivih akcija za čitaoce!\nSajam knjiga neće biti održan poslednje nedelje oktobra, kao što smo svi navikli. Međutim, Kreativni centar se potrudio da svojim čitaocima tokom oktobra ponudi brojne prodajne akcije, sajamske popuste i preporuke knjiga za sve uzraste. Pratite njihov sajt i posetite njihove knjižare u Beogradu, u kojima odgovorno poštuju sve propisane mere zaštite.\nPovodom Dečje nedelje, od 5. do 11. oktobra čitaoce očekuje posebna akcija. Deset odabranih knjiga Kreativnog centra koje su tokom godina dobile nagradu Neven biće na posebnom popustu. Tradicionalna nagrada Neven, najstarija i najznačajnija nagrada u oblasti kulture za decu, ustanovljena je 1955. godine. Dodeljuje se u tri kategorije: beletristika, ilustracija knjige ili slikovnice i popularna nauka. Za 30 godina postojanja Kreativni centar je osvojio čak 28 Nevena!\nKao i svakog meseca, tu su i dve odlične vikend-akcije (od 2. do 6. oktobra i od 16. do 20. oktobra), u okviru kojih će od petka do utorka cene osam odabranih knjiga biti snižene za 50%.\nOd 23. oktobra do 2. novembra na sajtu www.kreativnicentar.rs, kao i u knjižarama Kreativnog centra u Beogradu čitaoce očekuje Sajam knjiga Kreativnog centra. U tom periodu izdanja ovog izdavača moći ćete da kupite po posebnim, sajamskim cenama uz dodatne pogodnosti.\nU Kreativnom centru pripremaju i odlične sajamske preporuke, nagradne igre, kao i podsećanje na pojedina starija izdanja uz koja su odrastale generacije čitalaca.\n– Klub knjižara Kreativni centar, TC Eurocentar, Makedonska 30, Beograd\n– Klub knjižara Kreativni centar, Uroša Martinovića 12 (ulaz iz Omladinskih brigada), Novi Beograd\nZa sve one koji se raduju oktobru Kreativni centar je pripremio posebno iznenađenje –jesenju pozadinu u formatima za računar i telefon možete preuzeti sa sledećih linkova:\nČITAJTE Održana manifestacija "Noć knjige"


Evropska Unija, Vlada Švajcarske i Vlada Srbije dodelili sertifikat za dobro upravljanje načelniku opštinske uprave Blace Zoranu Milutinoviću - Blace Info Press\nEvropska Unija, Vlada Švajcarske i Vlada Srbije dodelili sertifikat za dobro upravljanje načelniku opštinske uprave Blace Zoranu Milutinoviću\nAutor: Gorica Šegović · Objavljeno: 27. decembra 2017. · Updated 27. decembra 2017.\nNačelniku opštinske uprave opštine Blace, Zoranu Milutinoviću, Evropska unija, Vlada Švajcarske i Vlada Republike Srbije, dodelili su sertifikat za dobro upravljanje u opštinama.\n„Zahvaljujem se Evropskoj uniji, Vladi Švajcarske i Vladi Republike Srbije na dodeljenom priznanju i što su prepoznali i imali poverenje u moje stručne kvalitete.\nOvo priznanje doživljavam kao priznanje celom rukovodtvu opštine Blace na čelu sa predsednikom Zoranom Jozićem. Glavni efekat je da se u radu opštinske uprave primenjuju svi principi dobrog upravljanja po Švajcarskom modelu. U tom kontekstu predsednik opštine Blace Zoran Jozić formirao je radnu grupu za primenu principa dobrog upravljanja u opštini Blace.\nNaglašavam da je dobro upravljanje suštinski postulat svih društava zasnovanih na demokratiji, vladavini prava i ljudskim pravima.“ Istakao je u saopštenju za medije načelnik opštinske uprave opštine Blace Zoran Milutinović.\nSledeća vest Saopštenje MUP-a Republike Srbije – Oprez sa pirotehničkim sredstvima\nPredhodna vest Prokuplje: Usvojen budžet za 2018. godinu u iznosu 1.824.768.635 dinara.


Obnova 192 kilometra puteva do 1. jula 2016.godine\nM. D. 11. novembra 2015. 00:00\nU Srbiji će do 1. jula sledeće godine biti završena obnova 10 deonica puteva ukupne dužine 192 kilometra, koji spadaju u kategoriju hitnih radova, saopšteno je iz Ministarstva građevine, saobraćaja i infrastrukture.\nO tome su predstavnici „Puteva Srbije“ na sednici obavestili članove odbora Upravljačko-nadzornog odbora Projekta rehabilitacije puteva i unapređenja bezbednosti saobraćaja.\nNa sastanku je zaključeno da će se u narednih mesec dana prikupiti podaci o saobraćajnim nezgodama sa smrtnim ishodom u periodu 2009-2014. na deonicama koje su obuhvaćene projektom, u cilju evaluacije efekata projekta na unapređenje bezbednosti u saobraćaju.\nNa sednici je analizirana realizacija programa koji će omogućiti obnovu 1.100 kilometara puteva u Srbiji.\nNa sastanku u Vladi Srbije razmatran je izveštaj o napretku Projekta u periodu od početka realizacije, u decembru 2014. godine, do oktobra 2015. godine, kao i planovi za ugovaranje i izvođenje radova u 2016. godini.\nNoćas radovi na asfaltiranju na „Gazeli“\nRadovi na Pančevačkom mostu od 28. do 30. decembra


Pehar: U Federaciji 384 osobe pod zdravstvenim nadzorom\nKonferencija za medije Vlade Federacije BiH\nVlada Federacije Bosne i Hercegovine je prihvatila u Mostaru revidirani Krizni plan pripravnosti i odgovora na pojavu korona virusa.\nOva institucija je zadužila Federalni štab civilne zaštite, Federalno ministarstvo zdravstva i Zavod za javno zdravstvo FBiH da, u saradnji s predstavnicima Ministarstva obrane BiH, obave uviđaj na mogućoj lokaciji u bivšoj kasarni "Bradina" u okolini Konjica, na jugu Bosne i Hercegovine, za potrebe karantina.\nNajavljeno je da će karantini za oboljele od korona virusa biti raspoređeni na cijeloj teritoriji Federacije BiH.\nKako je saopšteno na konferenciji za novinare, Ministarstvo odbrane BiH je već ponudilo lokacije za karantine, a zatraženo je i od kantona da odrede lokacije.\n“Što se tiče broja osoba koje se nalaze pod zdravstvenim nadzorom, zadnji zvanični podatak kojeg ja imam je 384 osobe, s tim da je taj broj sad sigurno značajno veći, jer se tom broju trebaju dodati osobe koje su tijekom jučerašnjeg dana i jutros stavljene pod zdravstveni nadzor, po novoj Uredbi koja se odnosi na građane koji dolaze, vraćaju se iz Njemačke, Francuske i Španjolske, plus ove zemlje koje smo naveli (Kina, Iran, Južna Koreja i Italija, op. RSE), tako da je taj broj sad ja vjerujem i preko pet stotina”, izjavio je na direktor Federalnog Zavoda za javno zdravstvo, Davor Pehar.\nIz Vlade FBiH je saopšteno i kako je donesena Odluka o odobravanju raspoređivanja i korištenja namjenskih prihoda s posebnog transakcijskog računa.\nRiječ je o oko devet miliona i 800 hiljada maraka (oko 4,5 miliona eura), koji će biti raspoređeni za nabavku neophodne opreme, uključujući i adaptaciju prostora, za zaštitu zdravstvenih radnika i stanovništva u Federaciji BiH u uslovima pogoršane epidemiološke situacije s novim koronavirusom, te za finansiranje karantina.


Krizni štab ne sme da kaže šta stvarno misli - Društvo - Dnevni list Danas\nPočetna » Vesti » Društvo » Krizni štab ne sme da kaže šta stvarno misli\nU danu kada je 19 osoba preminulo od korone a u bolnicama u Beogradu nema mesta, ćuti se o novim merama\nKrizni štab ne sme da kaže šta stvarno misli\nMilica Radenković13.11.2020. 08:00\nPočelo je obraćanjem predsednika Srbije Aleksandra Vučića, koji je kazao da je za uvođenje policijskog časa.\nNastavilo se izjavom ministra zdravlja Zlatibora Lončara da nema više slobodnih mesta u bolnicama za korona pacijente u Beogradu.\nU 15 časova javnost je saznala i da je juče otkriveno 3.341 zaraženi dok je preminulo još 19 građana, međutim da li će i koje nove mere biti donete nakon jučerašnje sednice Kriznog štaba, koja je završena oko 13 časova, nije bilo ni reči do zaključenja ovog izdanja.\nDosad je bilo uobičajeno da se nakon sednica članovi ovog tela obraćaju javnosti, međutim to juče nije bio slučaj. Mediji su jedino preneli da je epidemiolog Predrag Kon kazao da „svi u medicinskom delu, jedinstveno, smatramo da bi trebalo ozbiljno zaoštriti i sprovođenje, i kontrolu mera i uvođenje dodatnih mera“. On je za portal Mondo još rekao „dobro su nas čuli, zna se šta smo tražili“.\n– Ne mogu da kažem šta će biti doneseno jer ovo svakako zavisi od nemedicinskog dela. Mi smo to rekli i to vrlo eksplicitno, naveo je Kon prebacivši tako loptu u dvorište Vlade koja sada treba da odluči da li će prihvatiti predlog Kriznog štaba.\nPrethodnih nedelja pojedini članovi štaba isticali su da treba razmišljati o skraćenju ako ne i zatvaranju ugostiteljskih objekata, međutim na prethodnoj sednici takav predlog nije usvojen. Pri tome predsednik Srbije Vučić u dva navrata je isticao da je molio Krizni štab da se ne zatvaraju ugostiteljski objekti, da bi juče kazao da je on bio za policijski sat.\n– Bio sam za policijski čas, a to zatvaranje od 6 do 6, to su polurešenja, koja više štete ekonomiji, a koristi neće doneti, ali saslušaćemo njih, rekao je Vučić na pitanje da li će Krizni štab predložiti neke nove mere.\nUpitana da prokomentariše to što javnost tokom dana juče nije mogla da sazna ništa o novim merama, epidemiolog Ivana Prokić, koordinatorka epidemiološkog tima udruženja građana Ujedinjeni protiv kovida, kaže da čak i ako su članovi medicinskog dela Kriznog štaba „bili jednoglasni u mišljenju da se mora pooštriti odgovor na epidemiju, to ništa ne vredi ako političari i vlada, to jest nestručni ljudi po ovom pitanju, imaju zadnju reč“.\n– Situacija je jasna, dok smo prekjuče imali najviše pozitivnih u danu i situaciju u zdravstvu koja zahteva hitno delovanje, oni su delili i primali ordenje, pokazujući šta je primarnije: „potvrda“ legitimiteta Kriznog štaba a ne javno zdravlje, ističe Prokić dodajući da UKP neće odustati od zahteva da se formira stručna komisija koja bi zauzela ulogu KŠ.\nOna objašnjava je epidemiološki tim UKP, čije je ona kordinator, juče objavio predlog mera koje treba preduzeti u ovoj situaciji, uz poseban osvrt na rad ugostiteljskih objekata za koji je rekla da je samo jedan od sektora koji je kompletno van kontrole.\n– Čak i da se kolege lekari iz KŠ slažu sa lekarima iz UPK i našim predlozima mera, to ne smeju javno da kažu. Juče se najasnije videla uloga KŠ, on je tu savetodavno telo u službi predsednika a ne gradjana tako da ne sme da informiše gradjane o svojim zaključcima, navodi Prokić.\nUKP, koji procenjuje da epidmeiološka situacija nepovoljna i da je nivo opasnosti 4 (najviši je 6), juče je inače predložio da se radnim danima ograniči vreme rada lokala do 20 časova, odnosno do 23 za dostavu, dok je tokom vikenda potrebno potpuno zatvoriti ugostiteljske objekte.\nKako se dodaje, vikendom može biti dozvoljen jedino rad u svrhu dostave ili preuzimanja hrane za poneti bez ulaska gostiju u lokale, dok bi noćne klubove trebalo zatvoriti. Pri tome UKP naglašava da koje god mere da se primene one moraju ostati na snazi najmanje dve nedelje kako bi se video njihov efekat\n– Nemoguće je sve zatvoriti na dug period, ali je nemoguće i sve otvoriti, u pitanju je postizanje balansa. Zato se treba razmišljati o različitim nivoima i ići gradativno, što u smislu zatezanja što u smislu popuštanja mera. Kao što smo rekli u dokumentu, mi nemamo uvid u tačnu situaciju jer nam za to treba niz parametara ali oni koji to imaju i koji su u mogućnosti da sprovedu mere, to treba hitno da urade, naglašava Prokić, dodajući da bez obzira na izostanak mera, ljudi treba da shvate da je odgovornost pojedinca sada bitna.\nSrednjoškolci treba da pređu na onlajn\nIvana Prokić ističe da je UKP dao predlog mera i za ostale sektore koje u paketu treba primenjivati za što efikasniju borbu. „Opet naglašavam, doslednost, poverenje, transparentnost i komunikacija I edukacija su ključne u sprovođenju mera“, navodi Prokić. Neke od mera koje je UKP predložio za nivo 4 opasnosti su i prelazak na onlajn nastavu za srednje škole i fakultete, kao i skraćeno radno vreme osnovnih škola. Istovremeno preporučuju se samo hitna i neodložna putovanja van zemlje, ali i da prodavnice odrede posebno vreme kada najstariji sugrađani mogu kupovati. UKP je takođe dao i predloge koji se odnose na skupove, te ograničenje broja ljudi.\nKorona virusKrizni štabKrizni štab za suzbijanje kovida 19Beograd


"Vrijeme je da Srbija prekine sa provokacijama" - Klix.ba\n"Vrijeme je da Srbija prekine sa provokacijama"\n14.4.2010. u 14:08\nHaris Silajdžić (Foto: Fotoservis)\nPredsjedavajući Predsjedništva BiH Haris Silajdžić izjavio je danas u Sarajevu da Republika Srbija mora promijeniti odnos prema Bosni i Hercegovini te da na postojećim temeljima nije moguće ostvariti neophodan napredak u saradnji dviju zemalja.\nKomentirajući u izjavi za medije istup na 13. međunarodnom sajmu gospodarstva "Mostar 2010.", Silajdžić je kazao da je došlo vrijeme da Srbija prekine s provokacijama te dodao da želi biti partner, da želi sarađivati, ali da neće dozvoliti da se bilo ko igra s Bosnom i Hercegovinom.\n"Mi želimo da budemo partneri, želimo da sarađujemo, ali ovakav odnos prema Bosni i Hercegovini mora prestati", kazao je Silajdžić.\n"Znam da oni imaju opoziciju. Imali su opoziciju i kod usvajanja Deklaracije o genocidu u Srebrenici", pojašnjava Silajdžić, napominjući da u BiH, nažalost, takve snage djeluju u poziciji (vlasti), te da su to ljudi koji negiraju genocid i protive se usvajanju zakona o zabrani negiranja genocida, odnosno oni koji otvoreno rade protiv Bosne i Hercegovine.\nŽalbeni sud oslobodio medicinsku sestru presude na doživotnu robiju\n14.04.2010. u 14:27\n"BiH treba mnogo bolju politiku"


Grbavica, Novi Sad četvorosoban stan na prodaju 113300EUR 128m2 šifra #69797 - 4Zida.rs\nGrbavica, Novi Sad, četvorosoban stan Grbavica, Novi Sad 113.300 €\nUknjiženo, Centralno, 2/6 sprat, lift, 3 terase,\nUKNJIZEN troiposoban stan na Grbavici u blizini Bulevara oslobođenja, kvalitetna novija zgrada iz 2005. godine. I pored sređivanja koja su potrebna u stanu cena je izuzetno povoljna. Komforan dnevni boravk, delimično izdvojena trpezarija i kuhinja sa svojim prozorom, dva mokra čvora, sobe nisu prolazne - iz hodnika u sve sobe, drugi sprat, lift, tri terase optimalne površine, IDS 69797...\nGrbavica, Novi Sad, četvorosoban stan Grbavica, Novi Sad\nBroj soba 4 Sprat 2/6 sprat Površina 128 m2 Cena po m2 885 € /m2 Uknjiženost Uknjiženo Grejanje Centralno\nUKNJIZEN troiposoban stan na Grbavici u blizini Bulevara oslobođenja, kvalitetna novija zgrada iz 2005. godine. I pored sređivanja koja su potrebna u stanu cena je izuzetno povoljna. Komforan dnevni boravk, delimično izdvojena trpezarija i kuhinja sa svojim prozorom, dva mokra čvora, sobe nisu prolazne - iz hodnika u sve sobe, drugi sprat, lift, tri terase optimalne površine, IDS 69797


Nema šale sa novim radarima, 250 kazni za samo sat vremena – mojKontakt portal – Radio Televizija Kontakt\nU nedjelju za svega sedam sati rada na jednom pravcu na području Banjaluke “dual red fleks radar” zabilježio je čak 1.764 prekršaja prekoračenja brzine\nIako je policija na vrijeme upozorila građane da će na putevima koje pokriva CJB Banjaluka biti postavljan i premještan “dual red fleks radar”, koji bez zaustavljanja bilježi prekršaje brzine, broj kažnjenih će, po svemu sudeći, biti frapantan.\nO tome svjedoči i podatak da je u nedjelju za svega sedam sati rada na jednom pravcu na području Banjaluke ovaj uređaj zabilježio čak 1.764 prekršaja prekoračenja brzine, što dovoljno govori o tome da se mnogi za volanom ponašaju nesavjesno, pišu “Nezavisne novine”.\nIli, budimo precizniji – radar je, u konkretnom primjeru, po svakom satu “upecao” oko 250 vozača koji su papučicu gasa stisnuli više nego što to saobraćajni znak dozvoljava.\nStručnjaci s kojima smo razgovarali ističu da je policija krajnje korektno postupila kada je vozače upozorila na ovu kontrolu, iako ne postoji zakonska obaveza da se ovakve akcije najavljuju.\nKorištenje ovakvih uređaja, po riječima Milenka Jaćimovića, predsjednika Udruženja za unapređenje bezbjednosti saobraćaja Banjaluka, donosi značajan efekat, jer, kako je precizirao, stacionarni radar “mijenja” 12 saobraćajnih policajaca.\nPodsjetimo, ranije je objavljeno da će “dual red fleks radar” na području CJB Banjaluka biti korišten do 12. marta.\nMUP RS je u novembru prošle godine nabavio ovaj uređaj, koji može da mjeri brzinu u šest saobraćajnih traka, u oba pravca, i to i u slučajevima kada su vozila do 500 metara udaljenosti.\nMože da radi po kiši, snijegu, ali i noću. Posebno je bitno što svaki od uređaja ima memoriju na koju policajac ne može da utiče, što znači da je onemogućena mogućost brisanja evidentiranog prekršaja.\nInače, samo u prva dva mjeseca ove godine na putevima RS dogodilo se 1.306 saobraćajnih nezgoda u kojima je život izgubilo 18 lica, 66 ih je zadobilo teške tjelesne povrede, a 342 lica su lakše povrijeđena.\nPoznato je da je brzina jedan od najčešćih uzroka tragičnog bilansa na putevima, ali postoje i drugi faktori koji uzrokuju krvoproliće.\nPrimjera radi, 176 saobraćajnih nezgoda prouzrokovali su vozači pod uticajem alkohola, a jednu vozač pod uticajem opojnih sredstava.\n“Policijski službenici MUP-a RS su u januaru i februaru zbog vožnje pod uticajem alkohola isključili 2.814 vozača, a zbog vožnje pod uticajem opijata 42 vozača. Prilikom policijskih kontrola, u saobraćaju je zatečeno i isključeno i 706 njih zbog vožnje prije sticanja prava na upravljanje vozilom”, kazala je Miljanovićeva.


Vlada će pristupiti pooštravanju epidemioloških mjera – Portal Kotor\nVlada će pristupiti…\nVlada Crne Gore je na 36. sjednici održanoj danas (30. avgusta 2021. godine), kojom je predsjedavao premijer prof. dr Zdravko Krivokapić, usvojila Predlog za stavljanje van snage Zaključka Vlade Crne Gore br. 04-3853/2 od 26. avgusta 2021. godine kojim se konstatuje da je donešena Uredba o dopunama Uredbe o minimalnoj sumi osiguranja od profesionalne odgovornosti u oblasti izgradnje objekata. U međuvremenu, zbog novonastalih okolnosti, ukazala se potreba za dodatnom analizom i dopunom predloženih rješenja sadržanih u Uredbi, pa je odlučeno da se Zaključak stavi van snage.\nNa predlog Savjeta za sagledavanje epidemiološke situacije usljed pojave epidemije zarazne bolesti COVID-19 i njenog uticaja na ekonomsko stanje u Crnoj Gori, a po preporuci Instituta za javno zdravlje, Vlada je usvojila Informaciju o predlogu mjera u borbi protiv COVID-19.\nImajući u vidu trend pogoršanja epidemiološke situacije, kako na naciolnom, tako i na globalnom planu, Vlada je ocijenila da se neminovno mora pristupiti pooštravanju epidemioloških mjera, što podrazumijeva i intenziviranje komunikacionih aktivnosti, uvođenje određenih ograničenja i pojačavanje aktivnosti svih nadležnih organa i institucija na sprovođenju nadzora. Tim povodom, Vlada je zadužila nadležne organe da predlože set konkretnih mjera koje bi stupile na snagu od 10. septembra.\nVlada je usvojila Informaciju o korišćenju poslovnog prostora u „staroj zgradi Vlade“, u ulici Jovana Tomaševića broj 2 u Podgorici. Uzimajući u obzir potrebe države za poslovnim prostorom u ovoj zgradi koja je u listu nepokretnosti upisana, bez tereta i ograničenja, kao državna svojina, a da je subjekt raspolaganja Vlada Crne Gore, Vlada je odlučila da se parlamentarne stranke Demokratska parija socijalista, Socijaldemokratska partija i Socijaldemokrate Crne Gore, koje su bez naknade koristile ovaj prostor, isele, a da se Vladi dostavi predlog za preraspodjelu poslovnih prostorija. U skladu sa Zakonom o finansiranju političkih subjekata i izbornih kampanja kojim je definisano da poslovne prostorije za redovan rad političkih subjekata obezbjeđuje organ nadležan za poslove imovine, zadužena je Uprava za katastar i državnu imovinu da za potrebe Demokratske parije socijalista, Socijaldemokratske partije i Socijaldemokrata Crne Gore zaključi ugovore o zakupu poslovnih prostora za potrebe njihovog redovnog rada.\nTags: covid19mjereVlada CG


Ukradeno više hiljada evra korisnicima Gerontološkog centra u Knjaževcu (VIDEO) | Za media\nUkradeno više hiljada evra korisnicima Gerontološkog centra u Knjaževcu (VIDEO)\nU Gerontološkom centru u Knjaževcu,trenutno boravi oko 230 ljudi i svi oni imaju deponovan novac u sefu, koji im se po potrebi isplaćuje za osnovne potrepštine i lekove. Da neko krade novac iz tog sefa, u centru su posumnjali kada blagajnica nije realizovala jednu veću isplatu i odmah su, prema rečima Saše Ignjatovića, direktora centra, organizovali vanredni popis kojim je ustanovljeno da nedostaje novac.\nBlagajnica, koja je u centru radila od 2014. godine, je, nakon što je saznala za popis, sama otišla u policiju i prijavila da nedostaje novac u kasi, a nakon toga i sama zatražila prekid radnog odnosa, a pre nekoliko dana na račun Gerontološkog centra i uplatila 300.000 dinara. Ignjatović je istakao i da bez obzira o kojoj se sumi radi, ni jedan korisnik centra neće biti oštećen.\nNakon kompletne analize popisa i utvrdjivanja tačne sume koja nedostaje, Gerontološki centar će podneti krivičnu prijavu, a svu prateću dokumentaciju predaće policiji i javnom tužiocu.\nEmbedded video for Ukradeno više hiljada evra korisnicima Gerontološkog centra u Knjaževcu (VIDEO)\nAdaptacija Gerontološkog centra u Knjaževcu\nU Gerontološkom centru u Knjaževcu u toku su radovi na uređenju enterijera, adaptaciji kuhinje i sanitarnih čvorova. Vrednost radova je oko četiri miliona dinara, a novac je, najvećim delom, obebzbedilo Ministarstvo rada, zapošljavanja i socijalne politike. U Gerontološkom centru planiraju da se do kraja godine pozabave i krečenjem celog prostora i zamenom nameštaja u sobama. U ovom trenutku, u...Više\nPročitaj više o Adaptacija Gerontološkog centra u Knjaževcu\nKnjaževački penzioneri, članovi kulturno-umetničkog društva “Sunčana jesen” za stanare Gerontološkog centra u tom gradu izveli su prigodan zabavni program i družili se sa njima uz pesmu, igru i priču. Žitelje Gerontološkog centra knjaževački penzioneri tradicionalno obilaze dva puta godišnje, u oktobru i martu i kako sami kažu, svojim nastupima žele da im staračke dane bar na kratko ulepšaju i...Više\nPročitaj više o Knjaževački penzioneri posetili gerontološki centar


OPREZ Magla u kotlinama smanjuje vidljivost\nNa dionicama puteva u Republici Srpskoj i Federaciji BiH u kotlinama i uz riječne tokove jutarnja magla smanjuje vidljivost, pa vozačima iz Auto-moto saveza /AMS/ Republike Srpske skreću pažnju na oprezniju vožnju.\nVOZAČI OPREZ Magla u kotlinama i duž riječnih tokova\nNa putevima u Republici Srpskoj saobraćaj se odvija po pretežno suvim kolovozima, dok je zbog jutarnje magle vidljivost mjestimično smanjena u kotlinama i duž riječnih tokova, kao i u višim planinskim predjelima na području Federacije BiH.\nStanje na putevima u BiH: Magla uz Drinu smanjuje vidljivost\nU Republici Srpskoj i Federaciji BiH ovog jutra vozi se po pretežno suvim kolovozima, a intenzitet saobraćaja pojačan je u gradskim centrima.\nVozači oprez: Magla u kotlinama smanjuje vidljivost\nSaobraćaj se na putevima u Republici Srpskoj odvija po pretežno suvim kolovozima, a magla jutros mjestimično smanjuje vidljivost u kotlinama i duž riječnih tokova, dok se u Federaciji BiH saobraćaj odvija po mjestimično vlažnim kolovozima.\nVOZAČI, OPREZ Magla smanjuje vidljivost na području Kneževa, Mrkonjić Grada i Zvornika, a evo gdje još možete naići na PROBLEME\nU BiH mjestimično klizavi kolovozi i magla u kotlinama\nU Republici Srpskoj i Federaciji BiH ovog jutra mjestimično su vlažni i klizavi kolovozi i ima magle u kotlinama i duž riječnih tokova.\nOPREZ NA PUTU U BiH mokri i klizavi kolovozi\nU Republici Srpskoj i Federaciji BiH /FBiH/ saobraćaj se odvija po pretežno mokrim i klizavim kolovozima, a u kotlinama i uz rijeke mjestimično ima magle, saopštio je Auto-moto savez Republike Srpske.\nVozači, SMANJITE GAS: Učestali odroni, magla u višim predjelima\nU Republici Srpskoj i Federaciji BiH saobraćaj se odvija nesmetano, a na području Prijedora i u višim predjelima na zapadu evidentirana je slabija magla.\nMagla u kotlinama, POLEDICA u višim predjelima: Vozači, na ovim putnim pravcima posebno VODITE RAČUNA\nSaobraćaj se na većini puteva u Republici Srpskoj odvija po mjestimično mokrim i klizavim kolovozima, niska jutarnja temperatura pogoduje formiranju poledice u višim planinskim predjelima i preko prevoja, a magla mjestimično smanjuje vidljivost u kotlinama i duž riječnih tokova.


Svrljig centar za razvoja stočarstva\nNa inicijativu narodnog poslanika Milije Miletića u ponedeljak, 4.maja, održan je sastanak u Skupštini Srbije na kome su pored predstavnika lokalnih samouprava Svrljiga i Užica prisustvovali i Nenad Budimović predstavnik Privredne komore Srbije zadužen za poljoprivredu i zainteresovani investitori iz Yildirim Mehmet i Uluca Zekeryya Aybar iz Turske i Mehić Semir i Nurija Mehić iz Bosne i Hercegovine.\nTema razgovora bila je unapređenje kozarstva na području Republike Srbije, posebno na području zapadne Srbije, gde bi centar bio grad Užice i istočne Srbije gde bi centar bio Svrljig.\nPredloženo je da Svrljig kao loklani centar bude ujedno i nosioc ovog velikog Projekta u istočnoj Srbiji, te da se svrljiški farmeri maksimalno angažuju oko njega sa većim brojem porodičnih farmi, naglasio je Miletić.\nU narednom periodu planira se izgradnja do 1000 porodičnih farmi sa oko 150 grla koza. Farmerima bi bio zagarantovan plasman svojih proizvoda kao i finansijska podrška za otpočinjanje porodičnog biznisa, rečeno je na sastanku.\nInače, potencijalni investitori koji planiraju da u narednom periodu posete i Svrljig, pre sastanka u Skupštini, sastali su se sa predstavnicima Vlade Republike Srbije.\nPrevPrethodnaFOTO INFO: Dobrodošli u Svrljig\nSledećaPrvi trijumf rukometaša ”Progresa”Next


NS: Đukanović se ponaša kao prevareni partner - Vijesti.me\nNS: Đukanović se ponaša kao prevareni partner\nNavodi se da Đukanović "ponesen željom da pohvali NS, a iz pozicije prevarenog partnera, poseže za brojnim neistinama"\nNarodna stranka negirala je danas navode Poslanika Demokratskog fronta (DF), Milutina Đukanovića, da je 2010. godine u Podgorici bila u koaliciji sa Demokratskom partijom socijalista (DPS).\nU reagovanju NS navodi se da se Đukanović u utorak oglasio javnom pohvalom toj partiji.\n"Upoređujući NS sa Socijaldemokratskom partijom (SDP), ta poslanička munja je kazala da smo korektniji od SDP-a, kojega su on i DF družina neumorno i bez trunke dostojanstva molili da ih odvede u svijetlu budućnost", kaže se u reagovanju.\nNavodi se da Đukanović "ponesen željom da pohvali NS, a iz pozicije prevarenog partnera, poseže za brojnim neistinama".\n"Tako, između ostalog, izmišlja da je NS , u Podgorici 2010. godine napravila sa DPS-om vlast, i da je bila u koaliciji sa njim", kaže se u reagovanju.\nIz NS tvrde da je jedini i isključivi razlog što je njihov odbornik dao podršku bivšem gradonačelniku Miomiru Mugoši - izbacivanje SDP-a, iz vlasti, bez ikakvih ličnih i stranačkih interesa.\n"NS je uspjela u tom poduhvatu, i privremeno oslobodila Podgoricu od jedne interesne i srbomrzačke organizacije. Za te četiri godine NOVA je podržavala SDP, radeći sve kako bi joj vratila ključeve Glavnog grada. U tome su najzad i uspjeli", naveli su iz te stranke.\nPrema njihovim riječima, to što radi Nova srpska demokratija "bilo bi komično, da nije žalosno".\nU NS smatraju da bi NOVA, trebalo da podnese račune srpskom narodu "u čije ime su se lažno predstavljali, tobož štiteći njegove interese".\n"Najzad su sve maske sa lica tih lakrdijaša pale. Od plodova pogubne politike Milutinove Nove, tek će da trnu zubi srpskom narodu u Crnoj Gori", zaključuje se u reagovanju.\npekson 4 godine i 2 mjeseca\nUh tako i Guberinićevog i Ostojićevog srpstva.Gori su od Tome i Vučića koja evo još hoće da ubijede srbe sa Kosova da žive u Srbiji iako glasaju na kosovu i njihovi poslanici sjede u skupštini Kosova. Ispade ovaj Mandić najprincipijelniji.Nije ušao u koaliciju sa Djukanovićem\nmessigenije 4 godine i 2 mjeseca\nPartija mrtvih dusa zar takvi kakvi su imaju obraza da ista pricaju FUJ


Crnogorskom parlamentu podnet Predlog rezolucije o genocidu u Velici i Pivi\nRegion Autor:FoNet17. jul. 202118:2413 komentara\nDemokratska Crna Gora uputila je u skupštinsku proceduru Predlog rezolucije o genocidu u Velici i Pivi i očekuje da će je podržati svi poslanici.\nKako je kazao poslanik Demokrata Vladimir Martinović, ti zločini imaju nesporno genocidno obeležje.\n“Usvajanjem ove rezolucije, Crna Gora kao antifašistička država potvrđuje svoju snažnu volju i rešenost da doprinese utvrđivanju pune istine o nacifašističkim zločinima i da učini sve kako se stradanja nikada ne bi ponovila”, kazao je Martinović.\n„Ovo je istorijski i civilizacijski iskorak prema nevino stradalim žrtvama. Siguran sam da protiv ove rezolucije niko neće imati ništa protiv, jer zločine ne možemo i ne smemo relativizovati“, poručio je Martinović i dodao da Crna Gora i Skupština imaju šansu da se na odgovoran način odrede prema svim nevinim žrtvama.\nPoslanik Demokrata Momo Koprivica kazao je da je misija te partije da miri Crnu Goru, a da pomirenja nema bez suočavanja s prošlošću.\n“U ovoj rezoluciji nema nikakvih političkih provokacija”, rekao je Koprivica i ponovio da odgovornost može biti samo individualna.\nPočetkom juna 1943. godine u selima Pivske župe folksdojčerska jedinica „Princ Eugen“ je, uz podršku „Handžar“ divizije, ubila najmanje 1.260 ljudi, a samo u selu Dolima 7. juna za jedan sat su ubijene 522 osobe, među kojima i 109 dece mlađe od 12 godina.\nU mestu Velika je ista jedinica, potpomognuta „Skenderbeg“ divizijom, 28. jula 1944. godine za samo dva sata na najsvirepiji način ubila više od 500 ljudi, uglavnom žena i dece.


General Motors pri kraju pregovora o mogućoj prodaji Opela i Vauxhalla | Krupljani.BA\nGeneral Motors pri kraju pregovora o mogućoj prodaji Opela i Vauxhalla\nGeneral Motors (GM) pri kraju je pregovora o mogućoj prodaji marki Opel i Vauxhall grupaciji PSA Peugeot-Citroen, prenosi BBC.\nPSA grupacija je za ponedjeljak ujutro zakazala konferenciju za novinare na kojoj će biti saopćeno više detalja.\nProdaja Opela i Vauxhalla bi mogla ugroziti brojna radna mjesta i 4.500 radnika, a sindikalci su jučer izjavili da je osoblje Vauxhalla u prethodnom periodu prošlo kroz veoma težak period.\nU saopćenju PSA se navodi da grupacija zajedno s General Motorsom razmatra brojne strateške inicijative čiji je cilj unapređenje efikasnosti i profitabilnosti poslovanja obje kompanije.\nGM i PSA već usko sarađuju na polju razvoja i proizvodnje pojedinih minivan i SUV-Crossover modela, čime su postignute značajne uštede prilikom projektiranja novih automobila.\nU slučaju da PSA kupi marke Opel i Vauxhall, francuska grupacija koju sada sačinjavaju automobilski brendovi Peugeot, Citroen i DS, postala bi druga po veličini u Evropi (iza Volkswagena), sa 16 posto tržišnog udjela na Starom kontinentu.\nAko dođe do dogovora, GM bi praktično napustio evropsko tržište i riješio se eventualnih finansijskih problema. S druge strane, PSA bi profitirao od Opelove tehnologije koju bi iskoristio i za modele ostalih brendova u svom vlasništvu.